title: Tekijänoikeuden rajoitukset

text:
Teoksen on oltava julkistettu eli sen on oltava saatettuna tekijän luvalla yleisön saataviin. Tietokoneohjelmista edellytetään lisäksi, että teos on julkaistu ennen kuin siitä saa valmistaa tietokoneella luettavissa olevan kappaleen.
Käytön on oltava yksityistä. Se ei saa olla ammattimaista eikä siitä saa olla suoranaista taloudellista hyötyä. Perhe- ja ystäväpiirissä tapahtuva käyttö voi olla yksityistä, samoin opiskelu.


title: Tekijänoikeuden rajoitukset

text: Yrityksellä, korkeakoululla tai muulla juridisella henkilöllä ei voi olla yksityistä käyttöä.


title: Tekijänoikeuden rajoitukset

text:
Sitaatti- eli siteerausoikeus tarkoittaa sitä, että kenellä tahansa on oikeus siteerata tekijänoikeuden alaista teosta kohtuullisessa ja sopivassa määrin. Laissa todetaan, että siteeraamisen täytyy tapahtua hyvän tavan mukaisesti ja tarkoituksenmukaisessa laajuudessa.
Sitaatilla on oltava niin sanottu vetoamisfunktio. Esimerkiksi toisen tekstiä saa lainata, jos siihen samalla vetoaa oman tekstinsä perusteluna, vastakohdan osoittamisena tai ajatusten kehittelyssä.


title: Tekijänoikeuden rajoitukset

text:
Jos sitaattioikeuden edellytykset täyttyvät, ei sitaatin käyttö edellytä siteerattavan teoksen tekijän lupaa. Sitaatilla tulee olla asiallinen yhteys siihen teokseen, jossa sitaattia käytetään. Lainatun teoksen tulee jollakin tavalla selkeyttää tai havainnollistaa siteeraajan omaa teosta.
Hyvä tapa tarkoittaa myös, että siteeratessa mainitaan tekijän nimi ja lähde. Lain mukaan sitaatteja saa ottaa omaan teokseen tarkoituksen edellyttämässä laajuudessa. Laissa ei ole kuitenkaan asetettu rajoja sitaatin pituudelle. Jos asiasta syntyy kiistaa, asiaan tarkastelussa kiinnitetään erityistä huomiota siihen, edellyttääkö lainauksen tarkoitus tietyn mittaisen sitaatin ottamista toisesta teoksesta.
Kuvasitaattia, joka on mainittu teklijänoikeuslain 25 pykälässä koskevan tekijänoikeuden rajoituksen perusteella, teos, esimerkiksi maalaus, voidaan kuvata taidenäyttelyssä ja käyttää sellaisen artikkelin yhteydessä, jossa taidenäyttelyä selostetaan edellyttäen, että se tapahtuu hyvän tavan mukaisesti ja tarkoituksen edellyttämässä laajuudessa.


title: Tekijänoikeuden rajoitukset

text: Julkistetuista taideteoksista saa ottaa tekstiin liittyviä kuvia arvostelevaan tai tieteelliseen esitykseen; sekä sanomalehteen tai aikakauskirjaan selostettaessa päiväntapahtumaa, edellyttäen ettei teosta ole valmistettu sanomalehdessä tai aikakauskirjassa toisinnettavaksi. Viimeksi mainitulla tarkoitetaan lehteä tai sen tekstiä varten tehtyä tai tilattua kuvaa tai kuvitusta, esimerkiksi karikatyyriä.


title: Tekijänoikeuden rajoitukset

text: Arvostelevassa tai tieteellisessä artikkelissa tulee tekstin kuitenkin olla pääasia. Kuvien tulee liittyä tekstiin ja kuvan pitää valaista ja selventää tekstiä. Arvosteleva esitys on esimerkiksi taidekritiikki. Tekijänoikeusneuvosto on pitänyt arvostelevana esitystä, jossa kirjoittaja liittää teosten tulkintaan omia arvioitaan, ja näkökulma artikkelissa on ollut arvosteleva. Tieteellisinä esityksinä pidetään esityksiä, jotka täyttävät tieteelliselle aiheen käsittelytavalle asetetut yleiset vaatimukset.


title: Tekijänoikeuden rajoitukset

text: Kun taideteoksen kappale on tekijän suostumuksella myyty tai muutoin pysyvästi luovutettu, taideteoksen saa sisällyttää valokuvaan, elokuvaan tai televisio-ohjelmaan, jos toisintamisella on valokuvassa, elokuvassa tai televisio-ohjelmassa toisarvoinen merkitys. Tämä tarkoittaa sitä, että teos voi olla esimerkiksi osana maisemaa, haastateltavan takana tai kuvattavan huoneen seinällä.


title: Tekijänoikeuden rajoitukset

text:
Freedom of Panorama (suomennettuna maisemanvapaus) on monien maiden tekijänoikeuslaissa oleva tekijänoikeuden rajoitus. Siinä määrätään sellaisten julkisella paikalla olevien rakennusten ja taideteosten kuvaamisesta, joiden tekijänoikeus on voimassa, sekä näistä otettujen kuvien julkaisemisesta ja käytöstä. Lainkohdan tarkoituksena on taata kohtuullinen kuvaamisen vapaus julkisilla paikoilla.
Suomessa taideteoksen kuvaaminen on sallittua, jos se on sijoitettu pysyvästi julkiselle paikalle tai sen välittömään läheisyyteen. Jos taideteos on kuvan pääaihe, kuvaa ei saa käyttää ansiotarkoituksessa. Tekstiin liittyvän kuvan saa ottaa sanomalehteen tai aikakauskirjaan.


title: Tekijänoikeuden rajoitukset

text: Rakennuksen saa kuvata vapaasti.


title: Tekijänoikeuden rajoitukset

text: Muun muassa arkistoilla ja kirjastoilla on oikeus kopioida teoksia ja omistajalla on valta muuttaa rakennusta. Nämä mainitaan tekijänoikeusasetuksessa.


title: Tekijänoikeuden rajoitukset

text: Muun julkaistun teoksen kuin näytelmän tai elokuvateoksen saa esittää julkisesti jumalanpalveluksissa, opetuksen yhteydessä sekä tietyissä maksuttomissa hyväntekeväisyystilaisuuksissa.


title: Tekijänoikeuden rajoitukset

text: Myös pakkolisenssi rajoittaa tekijänoikeutta. Laissa annetaan suoraan lupa käyttää teosta tiettyyn tarkoitukseen kysymättä tekijältä etukäteen lupaa. Tällöin tekijä on kuitenkin jälkikäteen oikeutettu kohtuulliseen korvaukseen.


title: Tekijänoikeuden rajoitukset

text: Sopimuslisenssi taas tarkoittaa järjestelmää, jossa monia kyseisen alan tekijöitä edustava järjestö tekee sopimuksen teosten käyttämisestä niin, että sopimus lain perusteella koskee myös järjestöön kuulumattomia tekijöitä. Tällaisia lisenssisopimusten tekoon oikeutettuja tekijänoikeusjärjestöjä ovat muun muassa Gramex, Kopiosto, Kuvasto ja Teosto.


title: Tekijänoikeuden rajoitukset

text: Tekijänoikeuslaki antaa EU:ssa 70 vuoden suoja-ajan tekijän kuolemasta laskettuna. Tämän jälkeen kaikki teokset ovat kaikkien käytettävissä ja levitettävissä. Aiemmin esimerkiksi Ranskassa oli voimassa alempi 50 vuoden suoja-aika.


title: Urko Vera

text: Urko Vera Mateos (s. 14. toukokuuta 1987 Barakaldo, Vizcayan maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa Espanjan korkeimmalla sarjatasolla Primera Divisiónissa pelaavaa bilbaolaista Athleticia.


title: Urko Vera

text: Vera edusti juniorina Santutxua, Athleticia ja Lezamaa. Ensiesiintymisensä aikuisten sarjoissa hän teki Espanjan neljänneksi korkeimmalla sarjatasolla Tercera Divisiónissa pelanneessa Santutxussa kaudella 2006–2007, ja tämän jälkeen hän kiersi läpi useita baskiseuroja.


title: Urko Vera

text: Kauden 2010–2011 Vera aloitti Segunda División B:n Lemonassa, jossa hän kiinnitti pääsarjaseurojen huomion. Tammikuussa 2011 hän johti Segunda B:n kakkoslohkon maalitilastoa 13 maalillaan. Kuun lopulla hän siirtyi juniorinakin edustamaansa Baskimaan suurseuraan Athleticiin, jonka kanssa hän teki 2,5-vuotisen sopimuksen. Vera rekisteröitiin seuran B-joukkueeseen, mutta hän sai pian vastuuta myös Joaquín Caparrósin valmentamassa edustusjoukkueessa. Hän debytoi Espanjan korkeimmalla sarjatasolla Primera Divisiónissa 5. helmikuuta 2011 ottelussa Sportingia vastaan ja teki ensimmäisen maalinsa kolmannessa ottelussaan 14. maaliskuuta 2011 Getafea vastaan.


title: Atea

text: Atea on vuonna 1968 alkunsa saanut norjalainen it-infrastruktuuriratkaisujen, -tuotteiden ja -palveluiden kokonaistoimittaja, joka toimii erityisesti Pohjoismaissa ja Baltiassa. Yhtiöllä on palveluksessaan noin 6800 henkeä yhteensä 89 eri toimipisteessä Suomessa, Ruotsissa, Norjassa, Tanskassa, Virossa, Liettuassa ja Latviassa. Atea-konserni on listattu Oslon pörssissä (yhtiötunnus ATEA)m ja sen liikevaihto vuonna 2016 oli noin 3,4 miljardia euroa (31 miljardia Norjan kruunua)


title: Atea

text: Atean tytäryrityksellä, Atea Finland Oy:llä, on Suomessa maanlaajuinen myynti- ja palveluorganisaatio ja noin 350 työntekijää. Vuonna 2016 Atea Finland Oy:n liikevaihto oli noin 226 miljoonaa euroa.


title: Atea

text: Atean asiakkaita ovat yksityisen sektorin ja julkishallinnon keskisuuret ja suuret organisaatiot ympäri Suomen. Pienyrityksiä varten Atealla on verkkokauppa Atea eSHOP. Atea toimittaa asiakkailleen it-järjestelmien kokonaisratkaisuja.


title: Atea

text: Atean tarjonta jakautuu viiteen it-infrastruktuurin osa-alueeseen: työpiste, konesali- ja pilvi, verkko- ja tietoturva, tuottavuus sekä ohjelmistot ja lisensointi. Atean ydinosaamista ovat virtualisointiratkaisut, yhdistetyn viestinnänratkaisut, elinkaariratkaisut sekä hankintaratkaisut.


title: Atea

text: Atealla on ollut sekä ympäristösertifiointi (ISO 14001) että laatusertifiointi (ISO 9001) vuodesta 2002.


title: Synnin enkelit

text: Synnin enkelit ("Les anges du péché") oli ranskalaisen elokuvaohjaajan Robert Bressonin ensimmäinen täyspitkä elokuva. Se valmistui vuonna 1943.


title: Synnin enkelit

text: "Synnin enkelit" pohjautuu Ranskan vastarintaliikkeeseen kuuluneen Raymond Léopold Bruckbergerin ideaan. Hän halusi tuoda julkisuuteen dominikaanisen Bethanyn sisarten työn vankilasta vapautuneiden naisten hyväksi. Elokuvan tarina perustui tositapahtumiin. Elokuvan kirjoittivat Bresson, Bruckberger ja näytelmäkirjailija Jean Giraudoux. Bresson syventyi aiheeseen tutustumalla Bruckbergerin suosituksesta Père Lelongin aiheesta kirjoittamaan kirjaan, ja hän keräsi aineistoa myös nunnilta suoraan. Ranska oli elokuvan kuvausten aikana Saksan valtaama, ja siksi se kuvattiin pääosin yöllä, vaikka elokuva ei käsitellytkään poliittisesti arkaa aihetta.


title: Synnin enkelit

text: "Synnin enkelit" on Bressonin ohjaustyöksi melko perinteinen elokuva, ja siinä Bresson käytti monia perinteisiä elokuvakerronnan keinoja ja ammattinäyttelijöitä. "Synnin enkelit" oli myös visuaalisesti ylellisempi kuin hänen myöhemät elokuvansa. Musiikin elokuvaan sävelsi Jean-Jacques Grünenwald. Bresson käytti vain harvoissa elokuvissaan perinteistä elokuvamusiikkia. Monet elokuvan teemoista ovat kuitenkin tuttuja Bressonin myöhemmissäkin töissä. Hän tarkasteli "Synnin enkeleissä" muun muassa syntiä ja pelastuksen tarpeellisuutta.


title: Annie mestariampuja (elokuva)

text: Annie mestariampuja ("Annie Get Your Gun") on George Sidneyn ohjaama yhdysvaltalainen elokuvamusikaali vuodelta 1950. Elokuva pohjautuu Irving Berlinin samannimiseen musikaaliin. Elokuvan päärooliin oli alun perin suunniteltu Judy Garlandia, mutta tämän sairastuttua roolin sai Betty Hutton. Useimmat alkuperäisen Broadway-musikaalin kappaleista esitettiin myös elokuvassa.


title: Annie mestariampuja (elokuva)

text: "Annie mestariampuja" palkittiin Oscarilla parhaasta alkuperäisestä musikaalisävellyksestä. Lisäksi se oli palkintoehdokkaana parhaasta kuvauksesta, lavastuksesta ja leikkauksesta.


title: Ara Güler

text: Ara Güler (16. elokuuta 1928 Istanbul, Turkki – 17. lokakuuta 2018) oli turkkilainen kuvajournalisti. Güler tapasi Henri Cartier-Bressonin ja Marc Riboudin, ja liittyi myöhemmin Magnum Photos -kuvatoimistoon. Gülerin kuvia on julkaissut muun muassa "Time, Life, Horizon" ja "Newsweek". Güler on kuvannut Turkin lisäksi muun muassa Iranissa, Kazakstanissa, Afganistanissa, Pakistanissa, Intiassa, Keniassa ja Uudessa-Guineassa.


title: Ara Güler

text: Güler on kuvannut muun muassa seuraavia henkilöitä: Winston Churchill, Indira Gandhi, Maria Callas, John Berger, Bertrand Russell, Willy Brandt, Alfred Hitchcock, Ansel Adams, Imogen Cunningham, Marc Chagall, Salvador Dalí ja Pablo Picasso.


title: Formula Rossa

text: Formula Rossa on maailman nopein vuoristorata, joka sijaitsee Ferrari World Abu Dhabissa, Arabiemiirikunnissa. Formula Rossan huippunopeus on 240 km/h ja se kiihtyy 0-240 n. 5 sekunnissa/ 0-100km/h n. 2 sekunnissa.


title: Pikkurantasappi

text: Pikkurantasappi eli pikkusappi ("Centaurium pulchellum", "Centaurium candelabrum") on pienikokoinen, punakukkainen kasvilaji. Suomessa laji on luokiteltu silmälläpidettäväksi ja kansainvälisesti se on luokiteltu elinvoimaiseksi.


title: Pikkurantasappi

text:
Yksivuotinen pikkurantasappi kasvaa 3–15 cm korkeaksi. Varsi on hento, kalju ja haaraton tai yläosastaan runsashaarainen. Lehtiruusuke puuttuu. Varsilehtien lapa on kolmisuoninen ja kapeansoikea. Alimmat lehdet ovat usein muita pienempiä. Kukinto on harsu tai tiheä huiskilo. Ruusunpunaiset, melko pitkäperäiset kukat ovat usein yksittäin tai pareittain. Halkaisijaltaan kukka on noin 6 mm. Verhiönliuskat ovat lähes tyveen asti erillisiä ja kapeita. Teriö on viisiliuskainen ja ahdastorvinen, verhiö on selvästi teriöntorvea lyhempi. Heteiden ponnet tulevat selvästi esille teriöntorvesta. Pikkurantasappi kukkii Suomessa heinä-elokuussa.
Pikkurantasappi muistuttaa suuresti isorantasappea ("Centaurium littorale").


title: Pikkurantasappi

text: Pikkurantasapen levinneisyysalue kattaa suurimman osan Eurooppaa pohjoisimpia osia lukuun ottamatta. Lajin pohjoinen levinneisyysraja kulkee Britteinsaarten keskiosista Etelä-Norjaan, Keski-Ruotsiin, Etelä-Suomeen ja Baltiaan. Fennoskandiassa. Baltiassa laji on kuitenkin merenrantojen kasvi, jota ei juuri tavata sisämaassa. Idässä pikkurantasapen levinneisyysalue kattaa Länsi-Venäjän Kaukasukselle saakka, etelässä se jatkuu Välimeren eteläpuolelle Pohjois-Afrikkaan. Lisäksi lajia kasvaa monin paikoin Turkissa, Lähi-idässä ja Keski-Aasiassa. Pohjois-Amerikasta siitä on tehty muutamia havaintoja, mutta siellä laji ei kuulu alkuperäislajistoon. Suomessa pikkurantasapen lähes yhtenäinen esiintymisalue ulottuu Porista Ahvenanmaalle ja edelleen Suomelahden rannikolla itärajalle saakka. Saaristomerellä laji on kuitenkin suuresti harvinaistunut tai monin paikoin hävinnyt.


title: Pikkurantasappi

text: Pikkurantasappi on Fennoskandiassa merenrantojen laji, joka viihtyy hiesuisilla ja savisilla rannoilla. Muualla levinneisyysalueellaan laji on myös tyypillinen sisämaan kasvilaji.


title: Pikkurantasappi

text: Pikkurantasappi on vanha rohdoskasvi, josta on valmistettu rohtoja vatsa-, munuais- ja kuukautisvaivoihin.


title: Deborah Richter

text: Deborah Richter (s. syyskuu 1957 Los Angeles, Kalifornia) on yhdysvaltalainen näyttelijä, joka esiintyi pääosin urallaan draamasarjoissa ja elokuvissa.


title: Deborah Richter

text: Richter kruunattiin vuonna 1975 Miss Kaliforniaksi, jonka jälkeen hän siirtyi näyttelijäksi. Richter esiintyi ensi kerran televisiossa vuonna 1977 televisiosarjassa Waltonin perhe. Samana vuonna hän vieraili myös Baretta-sarjassa, sekä esiintyi ensi kerran elokuvaroolissa Yhden miehen pelissä. Vuonna 1979 Richter vieraili yhden jakson verran Charlien enkeleissä. Hän nousi lopulta tunnetuksi vierailevasta roolistaan televisiosarjassa Hill Street Blues, jossa hän esitti Charles Haidin näyttelemän Andrew Renkon vaimoa vuosina 1982–1987. Vuonna 1989 Richter esiintyi Jean-Claude Van Dammen kanssa pääosassa elokuvassa Cyborg.


title: Deborah Richter

text: Richterin viimeiseksi elokuvaksi jäi Cahoots vuonna 2001.


title: Tokyo Electric Power Company

text: Tokyo Electric Power Company (Tepco) on japanilainen sähköyhtiö. Se on Aasian suurin ja maailman neljänneksi suurin sähköyhtiö. Yhtiö perustettiin vuonna 1951.


title: Tokyo Electric Power Company

text: Fukushima I -voimalan ydinonnettomuuksien jälkeen yhtiön markkina-arvo on pienentynyt noin 80 prosenttia. Yhtiön tilanne on herättänyt keskustelua mahdollisesta pelastuspaketista, joka saattaisi johtaa yhtiön kansallistamiseen. Yhtiö joutuu maksamaan merkittävästi korvauksia onnettomuudesta, ydinvoimalan korjaus ja jälkihoito maksavat myös valtavasti. Tepco tuotti ennen onnettomuutta noin kolmanneksen Japanin sähköstä.


title: Tokyo Electric Power Company

text: Maaliskuussa 2007 julkistetun yhtiön sisäisen raportin mukaan Tepco oli salannut 29 vuotta onnettomuuden, jossa viisi jarruttavaa kontrollisauvaa oli pudonnut paikoiltaan seitsemän ja puolen tunnin ajaksi Fukushima I -ydinvoimalan reaktorissa vuonna 1978. Vastaava onnettomuus tapahtui viitosreaktorissa helmikuussa 1979 ja kakkosreaktorissa syyskuussa 1980. Yhdestäkään onnettomuudesta ei kerrottu viranomaisille. Fukushiman kakkosreaktorissa kaksi sauvaa valui paikaltaan kesäkuussa 1993 ja Niigatan voimalassa huhtikuussa 2000.


title: Tokyo Electric Power Company

text: Vuonna 2007 yhtiö joutui sulkemaan maanjäristyksessä vaurioituneen Kashiwazakin–Kariwan ydinvoimalaitoksen.


title: Astravets

text: Astravets () eli Ostrovets (; ; ) on keväästä 2012 kaupunki ja samanniminen piiri Hrodnan alueen pohjoisosissa Valko-Venäjällä, lähellä Liettuan rajaa.


title: Astravets

text: Astravetsin keskustaajaman väkiluku oli lokakuun 2009 väestönlaskussa 8 285 ja koko maaseutuvaltaisen hallintopiirin 24 266. Kaupungin ja koko piirin väkiluvun odotetaan kasvavan ydinvoimalan rakennushankkeen myötä.


title: Astravets

text: Valko-Venäjän presidentti hyväksyi virallisesti maaliskuussa 2011 uuden 2,4 GW:n ydinvoimalan rakentamisen Astravetsiin (sijainti ). Varsinainen rakentamissopimus allekirjoitettiin heinäkuussa 2012. Ensimmäinen 1200 MW:n voimalayksikkö pyritään saamaan tuotantokäyttöön 2018 ja laitoksen toinen yksikkö 2020. Voimalan sijoituspaikkakunta oli päätetty jo 2008 loppuun mennessä. Osa valmistelevista töistä, kuten tie- ja raideyhteyksien rakentaminen, aloitettiin jo 2010 puolella. Laitos rahoitetaan paljolti venäläisellä lainalla (noin 10 miljardia dollaria) ja toimituksesta vastaa venäläinen Atomstroyexport.


title: Astravets

text: Osana Valko-Venäjän ydinvoimalan rakennushankkeen virittämää toimeliaisuutta, uusien asuinalueiden ja infrastruktuurin rakentamista ja kasvavaa kuntaa, Astravetsin keskustaajamalle myönnettiin 27. maaliskuuta 2012 kaupungin status.


title: G-luokka (hävittäjä, 1944)

text:
G-luokan piti olla kahdeksan aluksen muodostama Britannian Kuninkaallisen laivaston hävittäjäluokka. Luokan alukset tilattiin 1944, mutta se peruutettiin joulukuussa 1945 sodan loputtua.
Luokan alusten piti olla paranneltuja Weapon-luokan aluksia ja sitä on kutsuttu myös Gael- tai Gallant-luokaksi.


title: Hastings-luokka (sluuppi)

text: Hastings-luokka eli Folkestone-luokka oli Britannian Kuninkaalliselle laivastolle ja Intian laivastolle viiden maailmansotien välillä valmistuneen aluksen muodostama sluuppiluokka. Alukset palvelivat toisessa maailmansodassa, jolloin yksi aluksista tuhoutui. Loput neljä romutettiin sodan päätyttyä.


title: Hastings-luokka (sluuppi)

text: Luokan alusten suunnittelu perustui edeltäneestä Bridgewater-luokasta saatuihin kokemuksiin ja siten se toteutti ensimmäisen maailmansodan saattuetaisteluista saatuja oppeja. Ne oli varustettu miinanraivauskalustolla, joten ne olivat monikäyttöisiä aluksia.


title: Hastings-luokka (sluuppi)

text: Alusten voimanlähteenä kaksiakselinen turbiinimoottorit, jotka tuottavat 2 000 hevosvoimaa. Alusten maksiminopeus oli 16 solmua.


title: Kun maailma muuttui

text: Kun maailma muuttui on Jukka Kuoppamäen 13. lokakuuta 2010 julkaistu studioalbumi. Levyllä Kuoppamäki palasi folk-juurilleen. Albumilla on myös rautalankamusiikkia, kantria ja rock-iskelmää. kantaa ottavien kappaleiden lisäksi levyllä on kappaleita, jotka käsittelevät Suomea ja rakkautta. Levyn sävellykset ja sanoitukset ovat Kuoppamäen itsensä käsialaa, ja sovituksista vastaa Miika Kurtakko


title: J. G. Dahlman

text: Johan Gustav Dahlman (k. 1875) oli suomalainen Tampereella asunut boheemirunoilija.


title: J. G. Dahlman

text: Dahlmanin syntymäkoti oli Kyttälän kaupunginosassa Sorinahteen luona sijainnut mökki. Hänen runolliset lahjansa tulivat esiin jo varhain mutta köyhiin oloihin syntyneenä hän ei päässyt kehittämään niitä. Dahlmanin runoja julkaistiin paikallisissa sanomalehdissä muun muassa Tampereen Sanomissa mutta pääasiassa hän oli elinaikanaan tunnettu pilkkarunoja kirjoittaneena kapakkarunoilijana joka laati säkeitään usein oluttuoppi palkkanaan. Dahlmanin pilkkarunoissa kuvattiin paikallisia tapahtumia ja arvosteltiin tamperelaista porvaristoa. Hänen lehdissä julkaistut runonsa olivat sen sijaan ihanteellisia ja saivat aiheensa usein luonnosta. Dahlmanin runojen esikuvina olivat uudemmat suomalaiset kansanlaulut, Oksasen ja Suonion runot sekä ruotsalaiset muun muassa Carl Michael Bellmanin sepittämät juomalaulut.


title: J. G. Dahlman

text: Dahlmanin runot olivat hänen eläessään tunnettuja Tampereella mutta myöhemmin ne ovat paljolti painuneet unohduksiin.


title: Ōfunato

text: Ōfunato () on kaupunki Iwaten prefektuurissa Japanissa. Kaupungissa on 38 559 asukasta (2015) ja sen pinta-ala on 323,30 neliökilometriä. Kaupunki sijaitsee prefektuurin eteläosassa Tyynen valtameren rannalla.


title: Ōfunato

text: Kaupunkia palvelevat JR Eastin Ōfunato-linja ja Sanriku-rautateiden Minami-Rias-linja.


title: Ōshū

text: Ōshū () on kaupunki Iwaten prefektuurissa Japanissa. Kaupungissa on 121 427 asukasta (2015) ja sen pinta-ala on 993,35 neliökilometriä. Kaupunki sijaitsee sisämaassa prefektuurin lounaisosassa ja rajautuu lännessä Akitan prefektuuriin.


title: Ōshū

text: Kaupunkia palvelevat JR Eastin Tōhoku shinkansen ja Tōhoku-päälinja.


title: Rikuzentakata

text: Rikuzentakata () on kaupunki Iwaten prefektuurissa Japanissa. Kaupungissa on 20 208 asukasta (2015) ja sen pinta-ala on 232,29 neliökilometriä. Kaupunki sijaitsee prefektuurin kaakkoisosassa Tyynen valtameren rannalla ja rajautuu etelässä Miyagin prefektuuriin.


title: Rikuzentakata

text: Kaupunkia palvelee JR Eastin Ōfunato-linja.


title: Tōno

text: Tōno () on kaupunki Iwaten prefektuurissa Japanissa. Kaupungissa on 28 779 asukasta (2015) ja sen pinta-ala on 825,62 neliökilometriä. Kaupunki sijaitsee sisämaassa prefektuurin keskiosassa.


title: Tōno

text: Kaupunkia palvelee JR Eastin Kamaishi-linja.


title: Muulon silta

text: Muulon silta eli Bastvikinsilta () on Espoonlahden yli johtava silta Espoon ja Kirkkonummen rajalla. Silta valmistui vuonna 1937 osana Helsingistä länteen johtanutta Jorvaksentietä, joka oli osa kantatietä 51. Silta on 133 metriä pitkä, ja se on Suomen pisin maailmansotien välisenä aikana valmistunut teräslevypalkkisilta.


title: Muulon silta

text: Muulon silta on Tiehallinnon sillasta käyttämä nimi. Espoossa siitä käytetään myös nimeä Bastvikinsilta..


title: Muulon silta

text: Vuosina 1944-1956 Espoonlahti oli Neuvostoliiton hallinnassa olleen Porkkalan vuokra-alueen itärajana, ja tällöin Muulon silta toimi tiukasti vartioituna rajanylityspaikkana. Kun Porkkalan alue 26. tammikuuta 1956 palautettiin Suomelle, rajapuomi nostettiin klo 15, minkä jälkeen suomalaiset sotilaat marssivat sillan yli palautetulle alueelle. Tapahtumaa seuraamaan sillan Espoon-puoleiseen päähän oli kokoontunut parisataa lehtimiestä, radio- ja televisiotoimittajaa sekä suuri joukko yleisöä. Silta esiintyykin lukuisissa Porkkalan vuokra-aikaa käsittelevissä filmeissä, valokuvissa ja dokumenttitaltioinneissa.


title: Muulon silta

text: Espoon alueella Jorvaksentie levennettiin 1960-luvulla moottoritieksi, joka rakennettiin osittain vanhan tien kohdalle, osittain hieman sen pohjoispuolelle. Vuonna 1969 moottoritie, Länsiväylä, oli valmis Espoonlahdelle saakka, ja sen länsipäähän, vanhan sillan pohjoispuolelle rakennettiin uusi silta. Vanha Muulon silta jäi tällöin vähäliikenteiseksi rinnakkaistien sillaksi, jolle johtavan tien nimi Espoon puolella on nykyisin Vanha Jorvaksentie.


title: Muulon silta

text: Vuonna 2008 alettiin rakennustyöt moottoritien jatkamiseksi Kirkkonummelle. Alkuperäisen suunnitelman mukaan vanha Muulon silta olisi purettu ja tilalle rakennettu uusi paikallisliikenteen silta moottoritiesillan viereen. Museovirasto piti vanhaa siltaa kuitenkin historiallisesti arvokkaana, osittain rakennushistoriallisista mutta ennen kaikkea Porkkalan vuokra-alueen historiaan liittyvistä syistä, minkä vuoksi suunnitelmaa muutettiin. Länsiväylän Espoonlahdensilta päätettiin siirtää hieman entistä pohjoisemmaksi, jolloin sen ja Muulon sillan väliin mahtuu vielä uusi paikallisliikenteen silta. Alkuperäinen Muulon silta on suojeltu, ja se aiotaan muuttaa kevyen liikenteen sillaksi.


title: Aizu-Wakamatsu

text: Aizu-Wakamatsu () on kaupunki Fukushiman prefektuurissa Japanissa. Kaupungissa on 121 689 asukasta (2015) ja sen pinta-ala on 383,03 neliökilometriä. Kaupunki sijaitsee sisämaassa prefektuurin keskiosassa Inawashirojärven länsipuolella.


title: Aizu-Wakamatsu

text: Kaupunkia palvelevat JR Eastin Ban’etsu-länsilinja ja Tadami-linja sekä Aizu-rautateiden Aizu-linja.


title: On the Floor

text: "On the Floor" on yhdysvaltalaisen näyttelijä ja poplaulaja Jennifer Lopezin ja rap-muusikko Pitbullin kappale, joka julkaistiin Lopezin seitsemännen studioalbumin "Love?" toisena singlenä 11. helmikuuta 2011. Kappale sisältää samplen Kaoma-yhtyeen kappaleesta Lambada vuodelta 1989. Kappaleen on tuottanut RedOne.


title: Luettelo Sverigetopplistanin ykkösistä vuonna 2011

text: Tämä on luettelo Sverigetopplistan-singlelistan kärkipaikkaa hallussaan pitäneistä artisteista ja singleistä vuonna 2011.


title: Vetyräjähdys

text: Vetyräjähdys on tilanne, jossa kaasuuntunut vety räjähtää hallitsemattomasti yhtyessään happeen. Sitä ei pidä sekoittaa vetypommin räjähdykseen, jossa tapahtuu ydinfuusio.


title: Vetyräjähdys

text: Vedyn ja ilman sekoitus räjähtää hyvin pienillä energioilla, kymmenesosalla siitä, mitä tarvitaan bensiini–ilma-seoksen räjähtämiseen. Jopa staattisen sähkön aiheuttama näkymätön kipinä ihmisen yllä olevissa keinokuituvaatteissa voi aiheuttaa räjähdyksen.


title: Vetyräjähdys

text: Täyteen latautunutta lyijyakkua yliladatessa suljetussa tilassa latausvirta alkaa hajottaa vettä hapeksi ja vedyksi. Nämä lisäävät suljetun akun sisällä painetta ja kun kaasut pääsevät ulos akusta, suljetun tilan happi- ja vetypitoisuudet voivat kasvaa vetyräjähdyksen mahdollistamiin pitoisuuksiin.


title: Vetyräjähdys

text:
Rauta sulaa 1 538 °C lämpötilassa. Jos sulan raudan päälle joutuu vettä, se höyrystyy välittömästi ja rauta kaappaa vedeltä hapen vapauttaen vetyä, joka räjähtää.
Tätä rauta-vesihöyry reaktiota käytti ranskalainen kemisti Antoine Lavoisier vuonna 1784 todistaakseen veden koostuvan vedystä ja hapesta. Kokeessaan hän käytti punahehkuun kuumennettua tykin piippua.


title: Vetyräjähdys

text:
Termiitin palaessa ~2 500 °C lämpötilassa tapahtuu reaktio
joka vapauttaa sulaa rautaa. Reaktion tuottama lämpöenergia riittää katkaisemaan vesimolekyylien sisäiset sidokset, joten palavaan termiittiin lisätty vesi hajoaa vedyksi ja hapeksi, kiihdyttäen reaktiota. Veden lisääminen saattaa myös aiheuttaa seoksen räjähtämisen.


title: Vetyräjähdys

text:
Vetyräjähdyksen tarvitsemaa vetyä voi muodostua ydinvoimalassa, jos reaktorin tai käytetyn polttoaineen varastoaltaan jäähdytysjärjestelmä pettää. Tällöin reaktorin tai käytettyjen polttoainesauvojen jälkilämpö kiehuttaa vettä pois ja vedenpinta laskee. Kun polttoainesauvat paljastuvat, ne kuumentuvat entisestään. Polttoaine on ydinvoimaloissa zirkoniummetallisten putkien sisällä. Niiden kuumentuessa ne alkavat hapettua, eli zirkoniumetalli hajottaa vesimolekyylin kaapaten hapen ja vapauttaen vedyn. Kun vedyn osuus ilmasta nousee tarpeeksi, tapahtuu vetyräjähdys.
Tämä eksoterminen reaktio on hidas alle 1 000 °C lämpötiloissa, mutta nopeutuu lämpötilan noustessa korkeammalle . Vetyräjähdyksiä pyritään estämään poistamalla vetyä suojarakennuksesta rekombinaattoreilla.


title: Korkia-Mauran jääluola

text: Korkia-Mauran jääluola on Lapissa Inarijärven eteläosissa sijaitseva luola, jossa jää säilyy yleensä yli kesän sulamatta. Luola on lajissaan Suomen suurin. Luola on saaressa.


title: Korkia-Mauran jääluola

text: Inarinjärven Korkea-Mauran (Korkia-maura) saari on Veskoniemen lähellä noin 18 km Ivalosta pohjoiseen ja Nanguniemestä luoteeseen. Korkia-Mauran saarelle pääsee kesällä veneellä Veskoniemen lomakylästä.


title: Korkia-Mauran jääluola

text: Koko luola sisäänpääsyineen on 15 m pitkä, yli 1 ja maksimissaan 3,5 m leveä ja 1,5–4 m korkea. Luolan kattona on kivenlohkareita. Luolaan pääsee 5 m:n pituisesta tunnelista, ja itse luolan lattia on 10 m pitkä ja 3,5 m leveä.


title: Korkia-Mauran jääluola

text:
Huoneen lattia on 2-4 m paksu jää, jonka pituus on 9 m ja leveys 3,5 m. Myös luolan perällä olevien lohkareiden välejä on jäässä.
Inarinjärven vesi jäätyy 3-4 m paksuksi talvella. Keväällä jää yhä paksunee, kun lumen sulamisvedet valuvat luolaan .
Ilmaston lämpeneminen ja turistivierailut ovat sulattaneet jonkin verran jääluolan jäitä 2000-luvulla.Niinpä jää on ohentunut 2010-luvulla, jolloin järven pinnan yllä oleva sulamisvesijää on kadonnut.


title: Korkia-Mauran jääluola

text: Luolaa on käytetty 1600-luvulta alkaen kalakellarina


title: Korkia-Mauran jääluola

text: Joidenkin väitteiden mukaan jää olisi pysynyt sulamattomana ainakin 500 vuoden ajan.. Jääpeite olisi muodostunut pienenä jääkautena joka alkoi noin 1450.


title: Korkia-Mauran jääluola

text: Suomessa on muitakin maanalaisia jääluolia, mutta niiden jää pysyy sulamatta vain joinain kesinä.


title: Gore Obsessed

text: Gore Obsessed on yhdysvaltalaisen death metal -yhtye Cannibal Corpsen kahdeksas studioalbumi, joka on julkaistu vuonna 2002.


title: TUL Cup 2009

text: TUL Cup 2009 oli 70. kerran järjestetty Työväen Urheiluliiton jalkapallomestaruuskilpailu, joka pelattiin Tammelassa Eerikkilän urheiluopistolla helmi–maaliskuun vaihteessa 2009. Mestaruuden voitti Warkauden Jalkapalloklubi, joka kukisti loppuottelussa Laajasalon Palloseuran maalein 1–0. Suomalaisjoukkueiden lisäksi turnaukseen osallistui kutsuvieraana virolainen JK Tallinna Kalev.


title: TUL Cup 2009

text: Vuoden 2009 TUL Cupiin ilmoittautui mukaan kutsutun JK Tallinna Kalevin lisäksi 12 joukkuetta. Porilaisjoukkueet MuSa, PiTU, RuoVi ja ToVe pelasivat 24. tammikuuta Porin Karhuhallissa oman karsintaturnauksensa, joista kolme ensin mainittua selvisi Eerikkilän turnaukseen.


title: TUL Cup 2009

text: Lopputurnauksen 12 joukkuetta oli jaettu neljään kolmen joukkueen lohkoon, joiden ottelut pelattiin turnauksen avauspäivänä lauantaina. Tämän jälkeen lohkovoittajat pelasivat sunnuntaina sijoitusottelut sijoista 1–4, toiseksi sijoittuneet sijoista 5–8 ja kolmanneksi jääneet sijoista 9–12. Kaikki ottelut käytiin 2×30 minuutin pituisina. Turnauksen kolme parasta joukkuetta palkittiin 1 000, 600 ja 300 euron harjoitusapurahoilla.


title: Viktor Ahlqvist

text: Viktor Bruno Ahlqvist-Visanko (10. helmikuuta 1868 Uusikaupunki – 5. lokakuuta 1931 Laitila) oli suomalainen suomen ja ruotsin kielellä kirjoittanut runoilija. Hän käytti myös nimimerkkiä "Viku Leppä".


title: Viktor Ahlqvist

text:
Omalla nimellä:
Nimimerkillä "Viku Leppä":
Nimimerkillä "Viku Visanko":


title: Frans Viitanen

text: Frans Emanuel Viitanen (26. syyskuuta 1864 Virrat – 17. syyskuuta 1932 Uusikaupunki) oli suomalainen räätälimestari ja näytelmäkirjailija. Hän käytti myös nimimerkkiä "Lähteenpuro".


title: Frans Viitanen

text: Frans Viitasen vanhemmat olivat talollinen Santeri Viitala ja Maria Hirvelä. Hänen ensimmäinen puolisonsa vuodesta 1894 oli Amanda Hellnerg (k. 1896) ja toinen vuodesta 1899 Aina Maria Engdahl.Viitanen teki opintomatkoja Ruotsissa 1891–1892, vaatetusliikettä hän piti vuodesta 1894.


title: Frans Viitanen

text: Nimimerkillä "Lähteenpuro":


title: Aito Säästöpankki

text: Aito Säästöpankki on huhtikuussa 2010 perustettu suomalainen säästöpankkiosakeyhtiö. Se toimii Pirkanmaan talousalueella: pankin konttorit sijaitsevat Tampereella, Pirkkalassa, Lempäälässä, Ylöjärvellä, Nokialla, Kangasalla, Valkeakoskella, Pälkäneellä, Hämeenkyrössä, Ikaalisissa ja Luopioisissa. Aito Säästöpankilla on yli 47 000 asiakasta ja henkilökunnan määrä (joulukuussa 2017) on 86.


title: Aito Säästöpankki

text: Aito Säästöpankki kuuluu Säästöpankkiryhmään, jonka keskusjärjestönä toimii Säästöpankkiliitto.


title: Aito Säästöpankki

text: Aito Säästöpankki syntyi huhtikuussa 2010 Ikaalisten Säästöpankin ja Luopioisten Säästöpankin yhdistymisen tuloksena. Uusi pankki jatkaa edeltäjiensä 134 vuoden perinteitä, palauttaen myös säästöpankkitoiminnan Tampereen seudulle 17 vuoden tauon jälkeen. Aito Säästöpankin omistavat Ikaalisten Säästöpankkisäätiö ja Luopioisten Säästöpankkisäätiö.


title: Jonne Kuusisto

text: Jonne Kuusisto (tunnetaan myös nimellä Kasanova) on jyväskyläläinen hip hop -artisti, joka on tullut tunnetuksi Urbaanilegenda-yhtyeestä.


title: Jonne Kuusisto

text: Jonne Kuusisto kuuluu vuonna 1999 perustettuun Urbaanilegenda-yhtyeeseen. Urbaanilegendan jäätyä tauolle Kuusisto on suorittanut vain vierailuja muiden rap-artistien ja -yhtyeiden albumeilla. Sittemmin Kuusisto muutti Amsterdamiin opiskelemaan, eikä häneltä sen jälkeen ole kuultu kuin vierailu Joniveljen "Hallittu kaaos" -albumilla.


title: Jonne Kuusisto

text: Syksyllä 2010 Urbaanilegendan muut jäsenet Joniveli ja Soul Valpio vierailivat Kuusiston luona, ja yhtye alkoi äänittämään uutta albumia. Albumi äänitettiin loppuun Kuusiston vieraillessa joululomallaan Suomessa. Urbaanilegenda julkaisi 12. maaliskuuta 2011 "21 12" -comebackalbumin.


title: Lumikorennot

text: Lumikorennot (Boreidae) on pieni, kärsäkorentoihin kuuluva hyönteisryhmä. Heimon kolmeen sukuun kuuluu kolmisenkymmentä Euraasian ja Pohjois-Amerikan alueella tavattavaa lajia.


title: Lumikorennot

text: Muista kärsäkorennoista poiketen lumikorennot elävät kasviravinnolla. Toukat erityisesti sammalilla. Hyönteiset ovat pienikokoisia, vain 3–5 mm pitkiä ja niiden ruumiin väritys on tumma. Siivet ovat surkastuneet, mutta koirailla on nähtävissä molempien siipiparien tyngät, naarailla ainoastaan etusiipien tyngät. Naaraan takaruumiin kärjessä on kaareva munanasetin. Tuntosarvet ovat pitkät ja pään muoto muiden kärsäkorentojen tapaan venynyt.


title: Lumikorennot

text: Lumikorentojen esiintymisaika on hyönteisille erikoinen. Kesä kuluu toukkavaiheessa ja aikuiset korennot syntyvät useimmiten myöhään syksyllä, joskus talven aikana. Aikuiset korennot ovat psykrofiilejä. Ne elävät enimmäkseen lumen alla, mutta tulevat lauhalla säällä lumikerroksen pinnalle. Sopeutumana talvisiin olosuhteisiin hyönteisen ruumiinnestessä on jäätymisen estäviä aineita.


title: Lumikorennot

text: Useimmat lajit ovat pohjoisamerikkalaisia. Pohjois-Euroopassa lumikorentolajeja esiintyy kaksi: "Boreus westwoodi" sekä "Boreus hyemalis". Suomessa "B. westwoodi" on yleinen ja laajalle levinnyt, mutta "B. hyemalis"ta ei ole toistaiseksi Suomesta tavattu.


title: Worm Infested

text: Worm Infested on yhdysvaltalaisen death metal -yhtyeen Cannibal Corpsen toinen EP-levy, joka on julkaistu vuonna 2003.


Turun Palloseuran SM-liigakausi 2010–2011 oli TPS:n järjestyksessään 64. pääsarjakausi. TPS teki runkosarjassa 134 maalia ja päästi 186 maalia. TPS vältti pisteen erolla liigakarsinnat voitettuaan Espoon Bluesin voittolaukauskisassa, kun Rauman Lukko voitti Pelicansin, jolloin Pelicans joutui karsintaan Vaasan Sportia vastaan.


title: Kari Savolainen

text: Kari Savolainen (19. kesäkuuta 1955 Mänttä) on suomalainen jääkiekkovalmentaja, joka toimii Slovenian jääkiekkomaajoukkueen päävalmentajana.


title: Kari Savolainen

text: Kari Savolainen on yksi jyväskyläläisen valmennuskoulun käyneistä liigavalmentajista. Hänen uransa alkoi Mäntän Kiekkopojissa. Kaudet 1989–1990 ja 1990–1991 Savolainen toimi JYPin A-nuorten päävalmentajana. Jo kaudelle 1991–1992 Savolainen nostettiin JyPHT:n liigajoukkueen 2. valmentajaksi Hannu Aravirran apulaiseksi. Valmennustiimiin kuului tuolla kaudella myös Risto Dufva. Dufva toimi maalivahtivalmentajana Aravirran ja Savolaisen parina kaudet 1991–1992 ja 1992–1993.


title: Kari Savolainen

text: Kari Savolainen ylennettiin 2. valmentajan paikalta JypHT:n päävalmentajaksi kesän 1993 aikana. Jyväskylässä oli keväällä 1993 juhlittu SM-pronssia Hannu Aravirran alaisuudessa. Savolainen valmensi joukkueensa ensimmäisellä kaudella (1993–1994) pudotuspeleihin, jossa puolivälierissä vastaan asettui Rauman Lukko. JYP oli pelannut kolmena keväänä peräkkäin välierissä, mutta nyt oli tyytyminen paikkaan neljän parhaan ulkopuolella. Myös seuraavalla kaudella 1994–1995 JYP taisteli paikasta välierissä, mutta joutui tälläkin kertaa tyytymään 5. sijaan kevään 1995 Suomen mestari TPS:n pudottaessa JYPin.


title: Kari Savolainen

text: Kari Savolainen irtisanottiin kesken kauden 1995–1996 (13. joulukuuta 1995) kun JyPHT oli pelaamassa historiansa heikointa kautta: uhkana oli jopa karsijan paikka. JYPillä oli vielä jonkinlaiset mahdollisuudet pudotuspeleihin ja niinpä JYP päätyi vaihtamaan päävalmentajaansa kesken kauden vasta toisen kerran sen liigauran aikana. Hannu Jortikan alaisuudessa Jyp vältti karsinnat, mutta kausi oli jyväskyläläisille pettymys kun se jäi pudotuspelien ulkopuolelle. JYP oli pelannut kaudesta 1988–1989 alkaen jokaisena keväänä pudotuspelejä joten tuolla kaudella JYPin seitsemän kauden pudotuspeliputki katkesi. 10. sija oli tuolloin JyPHT:lle heikoin sen 11 vuoden liigataipaleen aikana.


title: Kari Savolainen

text: Kaudet 1993–1994 ja 1995–1996 Savolaisen aisapariparina valmennuksessa toimi Risto Dufva ja kaudella 1994–1995 Jukka Rautakorpi.


title: Kari Savolainen

text: SM-liigaan Kari Savolainen ei päävalmentajana palannut, vaikka häntä on eri joukkueisiin pyydetty.


title: Kari Savolainen

text: SM-liigauransa jälkeen Savolainen on toiminut monenlaisissa tehtävissä jääkiekon parissa. Vuonna 1999 Savolainen valmensi Suomen naisten A-maajoukkuetta sen yltäessä MM-pronssille.


title: Kari Savolainen

text: Vuonna 2003 Savolainen valittiin Slovenian jääkiekkomaajoukkueen päävalmentajaksi. Aiemmin Savolainen oli valmentanut Sloveniassa pelannutta seurajoukkuetta. Savolainen valmensi maajoukkuetta 2004–2005 ja oli nostamassa sitä MM-kisojen A-sarjaan ja myös säilyttämään paikkansa seuraavana keväänä.


title: Kari Savolainen

text: Vuonna 2005 Kari Savolainen valittiin jääkiekon kehityskeskuksen johtoon. Usean vuoden ajan muiden toimiensa ohella Savolainen on toiminut Suomen jääkiekkoliiton valmennuspäällikkönä. Vuonna 2014 hänestä tuli Suomen jääkiekkomaajoukkueen joukkueenjohtaja.


title: Kari Savolainen

text: Savolainen jätti Leijonien joukkueenjohtajan tehtävät vuoden 2016 lopussa. Kesällä 2017 hän palasi Slovenian jääkiekkomaajoukkueen päävalmentajaksi.


title: TUL Cup 2008

text: TUL Cup 2009 oli 69. kerran järjestetty Työväen Urheiluliiton jalkapallomestaruuskilpailu, joka pelattiin Kotkassa Ruonalan urheiluhallissa maaliskuussa 2008. Turnaukseen osallistui kuusi joukkuetta, joista mestaruuden voitti Kotkan Työväen Palloilijat. Kyseessä oli KTP:n kymmenes TUL:n mestaruus. Myöhemmin seura valittiin voittonsa ansiosta TUL:n Kymenlaakson piirin Vuoden joukkueeksi.


title: TUL Cup 2008

text: Vuoden 2009 TUL Cupissa järjestettiin kolmet aluekarsinnat, joista jatkoon selvinneiden joukkueiden lisäksi lopputurnauksessa olivat mukana FC KooTeePee sekä virolainen JK Tallinna Kalev. Alkulohkot pelattiin lauantaina 2×30 minuutin pituisina otteluina ja sijoitusottelut sunnuntaina normaalimittaisina.


title: TUL Cup 2008

text: Karsintaturnaus järjestettiin Porin Karhuhallissa 9. helmikuuta 2008. Ottelut pelattiin 2×30 minuutin pituisina.Aluekarsinnat pelattiin tammi–helmikuussa 2008.Kotkassa 9. helmikuuta 2008 järjestettyyn aluekarsintaan osallistuivat KTP, PoPo, Warkaus JK ja Huima, joista lopputurnaukseen selvisivät KTP ja Huima.


title: The Wretched Spawn

text: The Wretched Spawn on Cannibal Corpsen yhdeksäs studioalbumi, joka julkaistiin 24. helmikuuta 2004.


title: Kirsi Lindroos

text: Kirsi Marianne Lindroos (vuoteen 1998 Lindroos-Himberg, s. 9. elokuuta 1958 Lohjan maalaiskunta) on suomalainen opetushallinnon virkamies (opetusneuvos/johtaja/pääjohtaja) ja poliitikko. Lindroos on aiemmin edustanut Suomen Sosialidemokraattista Puoluetta, mutta vuoden 2011 alusta lähtien hän on ollut puolueisiin sitoutumaton.


title: Kirsi Lindroos

text: Lindroosin isä oli ammatiltaan hitsaaja ja äiti kotiavustaja. Lindroos valmistui kasvatustieteiden maisteriksi vuonna 1983, toimi 1980-luvulla peruskoulun rehtorina Lohjalla ja loi 1990-luvulla nousujohteisen uran Suomen Kuntaliitossa. Hän oli johtajana opetusministeriössä 2000–2003 ja opetushallituksen pääjohtajana 2003–2007. Vuoden 2008 alussa Lindroos palasi opetusministeriöön kansainvälisyys- ja kehitysjohtajaksi. Hän siirtyi 1. syyskuuta 2009 Suomen pysyvään OECD- ja UNESCO-edustustoon Pariisiin vastaamaan koulutusasioista ynnä muusta. Tällä hetkellä Kirsi Lindroos toimii suuren EU Twinning -hankkeen RTA:na (Resident Twinning Adviser) Kosovossa. Support Implementation of Kosovo Education Strategic Plan 2011–2016 -hanke päättyy vuoden 2017 alussa, johon saakka Lindroos on virkavapaalla opetus- ja kulttuuriministeriön johtajan tehtävistä.


title: Kirsi Lindroos

text: Lindroos valittiin ensi kerran Lohjan kunnanvaltuustoon SDP:n edustajana vuoden 1988 vaaleissa. Myöhemmin hän oli Tammisaaren ja Raaseporin valtuustossa ja kaupunginhallituksessa. Lindroos oli myös SDP:n ehdokkaana europarlamenttivaaleissa 2009, mutta sai 1 505 ääntä eikä tullut valituksi.


title: Risto Koskikangas

text: Risto Koskikangas (s. 22. marraskuuta 1969 Taivalkoski) on suomalainen jalkapallovalmentaja ja entinen jalkapalloilija. Koskikangas edusti urallaan PPT:ta, FC Jazzia ja Pallo-Iiroja. Peliuransa jälkeen hän on toiminut taustatehtävissä valmentaen muun muassa PoPaa ja MuSaa.


title: Risto Koskikangas

text: Suomen Palloliiton Satakunnan piiri palkitsi Koskikankaan Satakunnan vuoden poikajuniorina 1986 ja Satakunnan Kultakenkä -palkinnolla vuonna 1988. Hän voitti Suomen-mestaruuden FC Jazzissa kausina 1993 ja 1996. Suomen poikamaajoukkueissa Koskikangas pelasi yhteensä 13 ottelua.


title: Cynthia Denzler

text: Cynthia Jennifer "Cici" Denzler (s. 12. toukokuuta 1983 Santa Ana, Yhdysvallat) on kolumbialainen alppihiihtäjä. Hän edusti kauteen 2007–2008 asti Yhdysvaltoja.


title: Cynthia Denzler

text: Denzler osallistui MM-kisoihin ensimmäistä kertaa vuonna 2009. Tuolloin hän osallistui sekä pujotteluun että suurpujotteluun, mutta keskeytti molemmissa jo ensimmäisellä kierroksella. Denzler oli Kolumbian ainoa kilpailija ja toimi täten myös maansa lipunkantajana Vancouverin olympialaisissa 2010. Hän oli kisoissa pujottelun 51., mutta keskeytti suurpujottelussa.


title: Humphrey

text: Humphrey voi tarkoittaa seuraavia:


title: StepUp School

text: StepUp School on vuonna 1997 perustettu street- ja showtanssiin sekä musiikkiteatteriin erikoistunut tanssikoulu, jolla on toimipisteet Helsingin Sörnäisissä, Espoon Matinkylässä ja Vantaan Myyrmäessä.


title: StepUp School

text: StepUp Schoolissa on tunteja yksivuotiaista yli 60-vuotiaisiin, aloittelijoista ammattilaisiin. Tanssituntien lisäksi koulussa voi opiskella laulua, musiikkiteatteria ja huoltaa kehoaan esim. pilates- ja stretching-tunneilla. Musiikkiteatterikoulu Skene on osa StepUp Schoolia. StepUp School on puolestaan osa showtuotantoyhtiö StepUp Oy:tä, jonka perustivat Marco Bjurström, Tiina Kaivola ja Ari-Pekka Saanio vuonna 1987.


title: Christóforos Papamichalópoulos

text: Christóforos ”Chrístofer” Papamichalópoulos (; s. 5. huhtikuuta 1988 Ateena, Kreikka) on kyproslainen alppihiihtäjä. Hän edustaa seuratasolla larnakalaista Ski Club Larnacaa.


title: Christóforos Papamichalópoulos

text: Papamichalópoulos osallistui MM-kisoihin ensimmäistä kertaa vuonna 2007. Tuolloin hän oli pujottelussa 43., muttei saanut sijoitusta suurpujottelusta. Papamichalópoulos kilpaili samoissa lajeissa myös Val d'Isèren kisoissa 2009, muttei päässyt tuolloin maaliin kummassakaan niistä. Hän toimi maansa lipunkantajana Vancouverin olympialaisissa 2010, mutta keskeytti sekä pujottelussa että suurpujottelussa.


title: Christóforos Papamichalópoulos

text: Myös Papamichalópouloksen sisko Sofía Papamichalopoúlou on alppihiihtäjä.


title: Ciro Nieli

text: Ciro Nieli (s. 5. helmikuuta 1974 Hitchin, Herts, Englanti) on englantilainen animaattori, animaatio-ohjaaja ja vastaava tuottaja. Hän aloitteli uraansa 1990-luvulla Last Exit lyhytanimaation myötä. Sittemmin Nieli on työskennellyt pääosin toimintasarjojen parissa, kuten Teen Titans, Super Robot Monkey Team Hyperforce Go! ja .


title: StepUp

text: StepUp Oy on vuonna 1987 Marco Bjurströmin, Tiina Kaivolan ja Ari-Pekka Saanion perustama showtuotantoyhtiö. StepUpin juuret ovat Aira Samulinin Rytmikkäät -ryhmässä, jossa kaikki perustajat tanssivat. StepUp Oy aloitti showtanssiryhmänä ja mallitoimistona. Nykyään StepUp tuottaa monipuolisia ohjelmapalveluilta. Ohjelmistoon kuuluvat mm. Jarkko Valteen ja Osku Heiskasen ShoWhat drag-show sekä musiikkiteatteriryhmä 6pack. StepUpilla on myös oma tanssikoulu StepUp School.


title: Bromont-Lamothe

text: Bromont-Lamothe on kunta keskisessä Ranskassa, Auvergnen alueella, Puy-de-Dômen departementissa. Vuonna 2008 kunnassa oli 943 asukasta.


title: Kalkkimaannos

text: Kalkkimaannos on maannos, jossa on keskimääräistä enemmän kalkkia. Monesti kalkki irtoaa alla olevasta rapautuvasta kalliosta, saapuu veden kuljettamana tai kulkee pölynä tuulen mukana kauempaa. Yleensä kalkki parantaa maaperää neutraloimalla sitä ja edistämällä monien kalkinsuosija- ja kalkinvaatijakasvien kasvua. Niinpä kalkkimaaperä on monesti neutraali ja ravinteikas. Toisaalta taas runsaskalkkisilla alueilla kalkki saattaa olla ongelma kalkkia vieroksuville kasveille. Kalkkimaa saattaa olla myös altis kuivumiselle. Suomen kallioperä koostuu suureksi osaksi niukkaravinteista kivistä ja suuri sademäärä hapattaa maaperää laajalti. Tällöin maa on monesti kalkki- ja ravinneköyhää.


title: Kalkkimaannos

text: Ravinteiset kivilajit sisältävät kasvien kasvua auttavia kivennäisaineita. Kalkkikiven lisäksi runsasravinteisia kivilajeja ovat yleisesti ottaen karboniitit, ultraemäksiset kivet, emäksiset vulkaniitit, amfiboliitit, gabrot ja diabaasit. Esimerkiksi otiitti-niminen mineraali edistää kasvien kasvua. Kasvien kasvua edistävät kalkkikivet, dolomiitti, diabaasi, nefeliinisyeniitti. Myös fylliitti, dioriitti, gabro, amfiboliitti, uraliittiporfyriitti ja vulkaniitti sekä ultraemäksiset duniitti, peridotiitti, serpentiini, kloriittiliuske, talkkiliuske ja vuolukivi. Suomessa kalkkikiveä on vain 1/1000 kallioperän alasta ja emäksisiä kiviä vain 8,2 %:ssa. Esimerkiksi Kuopion seudun lehdot ja letot ovat kalkkimaan synnyttämiä. Somerniemellä Hämeessä taas lehtoisuutta aikaansaavat amfiboliitti ja dioriitti. Ravinteisen maan vyöhykkeet ovat Suomessa toimineet vaateliaiden kasvien leviämisreitteinä pohjoiseen. Monet kasvilajit ovat pohjoisrajoillaan kalkista riippuvaisia. Skandinaviassa kalkkikiveä löytyy Skandeilta, ja muualla maailmassa kalkkikiveä on enemmän pohjoisella kuin eteläisellä pallonpuoliskolla, mm. Euroopassa, Itä-Siperiassa, Taimyrin niemimaan vuorilla, Alaskassa ja Kanadassa esimerkiksi Victorian saarella.


title: Jalkapallon Itä–Länsi-sarjan kausi 1937

text: Jalkapallon Itä-Länsi-sarja 1937, oli toinen kausi jolloin sarjaa pelattiin. Idässä mestaruuden voitti Kuopion Pallotoverit ja lännessä Vaasan Palloseura. Sarjan mestaruusottelussa KPT voitti VPS:n kahden ottelun yhteistuloksella 5-2, ja nousi suoraan ensi kauden Mestaruussarjaan. VPS karsi sarjanoususta mestaruussarjan 7:nneksi sijoittunutta vastaan. Karsinnoissa VPS voitti paikalliskilpailijansa Vasa IFK:n ja nousi myös mestaruussarjaan.


title: Jalkapallon Itä–Länsi-sarjan kausi 1937

text: PoPa, KoPS ja HBK putosivat aluksi sarjasta, mutta Suomen Palloliitto päätti laajentaa Suomensarjan nelilohkoiseksi sarjaksi kaudeksi 1938, jolloin seurat saivat pitää sarjapaikkansa.


title: Jalkapallon Itä–Länsi-sarjan kausi 1937

text: KPT nousi suoraan. VPS karsintaan Mestaruussarjan 7. sijoittuneen kanssa.


title: Jalkapallon Itä–Länsi-sarjan kausi 1937

text: VPS nousi mestaruussarjaan, josta VIFK putosi.


title: Musiikkiteatterikoulu Skene

text: Skene on vuonna 2006 perustettu helsinkiläinen musiikkiteatterikoulu, joka tarjoaa opetusta lapsille, nuorille ja nuorille aikuisille. Skenen perustajat Sinikka Sokka ja Marco Bjurström toimivat koulun opettajina yhdessä muun muassa Peter Pihlströmin, Tuomas Kesälän, Jenny Jumppasen, Linda Hasanin, Jyri Nummisen, Sari ”Sarppa” Seppäsen, Sanni Järveläisen ja Pauliina Kiurun kanssa.


title: Musiikkiteatterikoulu Skene

text: Opiskelu Skenessä kestää yhden lukuvuoden. Opiskelu ei ole päätoimista eikä se valmista ammattiin. Se kuitenkin tarjoaa mahdollisuuden musiikkiteatterista kiinnostuneille lapsille ja nuorille kehittää taitojaan musiikkiteatterin ammattilaisten kanssa. Skenestä valmistuneita esiintyjiä on nähty mm. Helsingin Kaupunginteatterin musikaaleissa High School Musical on Stage! (2008), High School Musical 2 on Stage! (2009), Spring Awakening (2009), Maija Poppanen (2009), Tohtori Zivago (2013), Tarzan (2014), Billy Elliot (2015), Shrek (2016) ja Kirka (2017) sekä Marco Bjurströmin tuottamassa musikaalissa RENT (Aleksanterin teatteri 2012).


title: Musiikkiteatterikoulu Skene

text: Skenen lukuvuosi huipentuu kokoillan musikaalin esittämiseen.


title: Musiikkiteatterikoulu Skene

text: Skene on osa StepUp Schoolia.


title: Pat O’Brien (muusikko)

text: Patrick ”Pat” O’Brien (s. 15. joulukuuta 1965 Kentucky, Yhdysvallat) on yhdysvaltalaisen death metal -yhtye Cannibal Corpsen kitaristi. Hän asuu nykyisin Floridassa. O'Brien on National Rifle Associationin jäsen.


title: Paul Mazurkiewicz

text: Paul Mazurkiewicz (s. 8. syyskuuta 1968) on yhdysvaltalaisen death metal -yhtye Cannibal Corpsen rumpali. Hän on yhtyeen ainoa alkuperäisjäsen basisti Alex Websterin ohella.


title: Beer

text: Beer voi tarkoittaa seuraavia:


title: Pixmac Suomi

text: Pixmac Suomi on kansainvälinen microstock-kuvatoimisto, joka aloitti toimintansa 19. elokuuta 2009. Pixmac Suomi on osa kansainvälistä Pixmac-ketjua, jota Suomessa edustaa Leijonakuva Oy.


title: Pixmac Suomi

text: Pixmac Suomi välittää suomalaisille ammattimaisesti kuvia käyttäville yrityksille Royalty Free-kuvia.


title: Rémy Di Grégorio

text: Rémy Di Grégorio (s. 31. heinäkuuta 1985 Marseille) on ranskalainen maantiepyöräilijä, ajajatyypiltään mäkimies. Hän aloitti ammattilaisuransa vuonna 2005 Française des Jeux -tallissa, josta siirtyi Astana Teamiin kauden 2011 alusta. Kaudella 2012 hän edusti Cofidis-joukkuetta, 2013 Martigues Sport Cyclismeä ja vuodesta 2014 ranskalaistallia, nykyiseltä nimeltään Delko–Marseille Provence-KTM.


title: Rémy Di Grégorio

text: Di Grégorio voitti aika-ajon junioreiden Ranskan-mestaruuden 2003 ja Tour de l'Avenir -kilpailun kahdeksannen etapin 2006. Hän voitti mäkikirikilpailun Critérium du Dauphiné Libéréssä 2007. Espanjan ympäriajossa 2010 hän sijoittui 19:nneksi. Pariisi–Nizza-ajossa 2011 hän voitti seitsemännen etapin. Hän voitti kolmannen etapin Vuelta a Asturias -kilpailussa 2012.


title: Rémy Di Grégorio

text: Poliisi pidätti Di Grégorion Ranskan ympäriajon 2012 välipäivänä löydettyään häneen yhdistetystä autosta dopingepäilyitä herättäneitä tuotteita. Hovioikeus kumosi hänen saamansa kilpailukiellon huhtikuussa 2013 tuotteiden osoittauduttua vitamiineiksi.


title: Rémy Di Grégorio

text: Di Grégorio voitti Bulgarian ympäriajon kokonaiskilpailun ja kolmannen etapin 2013. Hän voitti Taiwanin ympäriajon kokonaiskilpailun ja Tour Alsacen mäkikirikilpailun 2014. Hän voitti 2016 mäkikirikilpailut Tour Cycliste International La Provencessa ja Critérium Internationalissa. Vuonna 2018 hän voitti Etoile de Bessègesin mäkikirikilpailun ja Tour Cycliste International La Provence -kilpailun toisen etapin.


title: Sulattofestivaali

text: Sulattofestivaali on musiikkipainotteinen kulttuuritapahtuma, joka järjestetään vuosittain Karkkilassa. Sen järjestää Karkkilan musiikki- ja taideyhdistys Kamut ry. Sulattofestivaali järjestettiin ensimmäisen kerran vuonna 2008. Kesällä järjestetään nelipäiväinen tapahtuma, mutta lisäksi Sulattofestivaaliin kuuluu ympärivuotinen toiminta.


title: Sulattofestivaali

text: Kamut ry on perustettu vuonna 2007. Yhdistys järjestää taide- ja kulttuuritapahtumia, ottaa kantaa, keskustelee ja tekee esityksiä Karkkilan ja sen ympäristön kulttuurimahdollisuuksien kehittämiseksi ja parantamiseksi. Kamut ry:n puheenjohtajana ja Sulattofestivaalin järjestäjänä toimii Raimo Pitkänen.


title: Jouni Vallin

text: Jouni Tapani "Valttu" Vallin (s. 26. joulukuuta 1963 Pori) on suomalainen laulaja/muusikko, joka toimi Villi Linjan alkuperäisenä laulajana muun muassa singlellä "Harharetket / Aitiopaikka" (Poko Records, 1985). Villin Linjan lisäksi Vallin on soittanut rumpuja muun muassa Bwanassa (1983), jossa Pertti Neumann soitti kitaraa ja lauloi sekä sävelsi ja sanoitti tekstit. Vallin on jälkeenpäin ollut mukana monissa eri kokoonpanoissa. Nykyisin Vallin laulaa uudemmassa versiossa alkuperäisen Villi Linja -kitaristi Iku Tukiaisen kanssa. Villi Linja on myös tehnyt uuden videon "Haavekuvia" (2010). Vallin soittaa myös kitaraa, bassoa ja rumpuja.


title: Date (Fukushima)

text: Date () on kaupunki Fukushiman prefektuurissa Japanissa. Kaupungissa on 61 464 asukasta (2015) ja sen pinta-ala on 265,10 neliökilometriä. Kaupunki sijaitsee sisämaassa prefektuurin pohjoisosassa ja rajautuu pohjoisessa Miyagin prefektuuriin.


title: Date (Fukushima)

text: Kaupunkia palvelevat JR Eastin Tōhoku-päälinja ja Abukuma-rautateiden Abukuma-erikoispikalinja.


title: Date

text: Date voi tarkoittaa:


title: Madhuri Dixit

text: Madhuri Dixit (s. 15. toukokuuta 1967) on intialainen elokuvanäyttelijä. Hänestä tuli yksi hindinkielisen elokuvateollisuuden johtavista naisnäyttelijöistä 1980-luvun lopulla ja 1990-luvulla. Hän on esiintynyt monissa menestyselokuvissa ja häntä on usein sanottu yhdeksi parhaista Bollywood-näyttelijättäristä. Hänet tunnetaan myös tanssitaidoistaan.


title: Madhuri Dixit

text: Dixit teki ensiesiintymisensä elokuvassa "Abodh" (1984) ja sai laajempaa huomiota elokuvalla "Tezaab" (1988). Hänen seuraaviin elokuviinsa kuuluivat kaupalliset menestykset "Ram Lakhan" (1989), "Tridev" (1989), "Parinda" (1989), "Dil" (1990), "Saajan" (1991), "Beta" (1992), "Khalnayak" (1993), "Hum Aapke Hain Koun…!" (1994) ja "Raja" (1995). Hiljaisemman jakson jälkeen hän palasi huipulle elokuvalla "Dil To Pagal Hai" (1997), ja sai ylistystä kriitikoilta suorituksistaan elokuvissa kuten "Bilaspurin naiset" (1997), "Pukar" (2000), "Lajja" (2001) ja "Devdas" (2002). Tämän jälkeen hän piti tauon elokuvista keskittyäkseen perheeseensä ja teki paluun elokuvassa "Aaja Nachle" (2007).


title: Madhuri Dixit

text: Dixit on voittanut yhteensä kuusi Filmfare Awards -palkintoa, mukaan lukien erikoispalkinto 25-vuotisesta Bollywood-urasta, ja ollut ehdolla parhaasta naispääosasta ennätykselliset 13 kertaa. "Forbes" nimesi Dixitin yhdeksi viidestä vaikutusvaltaisimmasta intialaisesta elokuvatähdestä vuonna 2001. Intian valtio myönsi hänelle Padma Shri -palkinnon vuonna 2008.


title: Madhuri Dixit

text: Madhuri Dixit meni naimisiin kirurgi Shriram Madhav Nenen kanssa 17. lokakuuta 1999. Heillä on kaksi poikaa, vuonna 2003 syntynyt Arin ja vuonna 2005 syntynyt Raayan. Asuttuaan lähes vuosikymmenen Denverissä Yhdysvalloissa, Dixit palasi perheineen Intian Mumbaihin lokakuussa 2011.


title: Olga Charvátová

text: Olga Charvátová (s. 11. kesäkuuta 1962 Zlín) on tšekkoslovakiaa edustanut entinen alppihiihtäjä ja olympiamitalisti. Hän edusti seuratasolla Slavia Prahaa.


title: Olga Charvátová

text: Charvátová kilpaili maailmancupissa vuosina 1978–1986 Hän voitti kaksi osakilpailua ja sijoittui kokonaiskilpailussa parhaimmillaan neljänneksi kaudella 1985–1986.


title: Olga Charvátová

text: Charvátová osallistui MM-kisoihin ensimmäistä kertaa vuonna 1978. Tuolloin hän kilpaili alppiyhdistetyssä, jossa hän sijoittui yhdeksänneksi. Charvátová oli Schladmingin kisoissa 1982 alppiyhdistetyssä viides ja pujottelussa yhdeksäs. Hän osallistui Sarajevon olympialaisissa 1984 pujotteluun, jossa hän oli kymmenes, suurpujotteluun, jossa hän sijoittui kahdeksanneksi ja syöksylaskuun, josta Charvátová voitti pronssia saaden mitalin ensimmäisenä itäeurooppalaisena alppihiihtäjänä vuoden 1956 jälkeen. Hän oli vielä seuraavan vuoden MM-kisoissa pujottelun 11. nopein.


title: Iwaki

text: Iwaki () on kaupunki Fukushiman prefektuurissa Japanissa. Kaupungissa on 324 233 asukasta (2015) ja sen pinta-ala on 1 231,34 neliökilometriä. Kaupunki sijaitsee prefektuurin kaakkoisosassa Tyynen valtameren rannalla ja rajautuu etelässä Ibarakin prefektuuriin.


title: Iwaki

text: Kaupunkia palvelevat JR Eastin Jōban-linja ja Ban’etsu-itälinja.


title: Sunny

text: Sunny (; oikealta nimeltään Lee Soon-kyu ; s. ) on eteläkorealainen laulaja, tanssija, näyttelijä ja radiojuontaja. Hänet tunnetaan eteläkorealaisesta yhtyeestä Girls’ Generation (koreaksi ”So Nyuh Shi Dae/So Nyeo Shi Dae” josta lyhenteenä SNSD).


title: Sunny

text: Sunny syntyi 15. maaliskuuta 1989 Orange Countyssa, Kaliforniassa, ja muutti Kuwaitiin ollessaan lapsi. Hänen perheensä muutti Etelä-Koreaan Persianlahden sodan aikoihin. Hänen isällään oli opiskeluaikoinaan bändi nimeltä Hwaljooro. Hän on veljentytär Lee Soo Manille, SM Entertainmentin perustajalle.


title: Sunny

text: Vuonna 1998, Sunny meni Starlight Entertainmentiin harjoittelijaksi viideksi vuodeksi ennen siirtymistään Starworldiin, missä hänestä tuli jäsen duoon nimeltä ”Sugar”, joka ei koskaan debytoinut.


title: Sunny

text: Vuonna 2007, SM Entertainmentin laulaja Ayumi suositteli Sunnya yhtiöön. Usean harjoittelukuukauden jälkeen, Sunny debytoi Girls’ Generationin jäsenenä samana vuonna.


title: Sunny

text: Sunny on osallistunut sooloartistina useille soundtrack-albumeille, laulaen tunnuslaulun "You Don't Know About Love" SBS:n draamalle "Working Mom" (2008), "Finally Now" IPTV:n elokuvalle "Story of Wine" (2009) sekä "Your Doll" SBS:n sarjalle "Oh! My Lady" (2010).


title: Sunny

text: Hän esitti MBC:n sarjassa "Heading to the Ground" (2009) Taeyeonin kanssa kappaleen "SarangInGulYo" (eng. It's Love) ja toisen kappaleen nimeltä "Motion" yhdessä Girls' Generationin kanssa.


title: Sunny

text: Sunny ja muut yhtyeen jäsenet Jessica, Taeyeon, Tiffany ja Taeyeon (yhdessä poikabändi 2PM:n kanssa) lauloivat kappaleen "Cabi" korealaiselle vesipuistolle nimeltä Caribbean Bay.


title: Sunny

text: Hän osallistui S.E.O.U.L. -projektiin yhdessä Super Juniorin Kyuhyunin, Leeteukin, Ryewookin, Sungminin, Donghaen sekä yhtyeen jäsenten Seohyunin, Sooyoungin, Jessican ja Taeyeonin kanssa.


title: Sunny

text: Sunny oli mukana Brown Eyed Girlsin naisräppärin Miryon kappaleessa "I Love You, I Love You" hänen ensimmäiseltä soolominialbumiltaan "Miryo A.K.A JoHoney" vuonna 2012.


title: Sunny

text: Hän lauloi myös dueton "It's Me" vuonna 2012 yhdessä f(x):n Lunan kanssa draamaan "To the Beautiful You".


title: Sunny

text: Vuonna 2013, Sunny lauloi kappaleen "The 2nd Drawer" MBC:n draamaan "The Queen's Classroom". Hän oli mukana myös SBS:n ystävyysprojektissa "You Are A Miracle" yhdessä Seohyunin, Yurin, Tiffanyn ja monen muun eteläkorealaisen artistin kanssa.


title: Sunny

text: Vuonna 2014, Sunny lauloi itse säveltämänsä kappaleen hänen uudelle radio-ohjelmalleen "FM Date".


title: Sunny

text: Sunny toimi ääninäyttelijänä animaatiossa "The Outback" yhdessä SHINeen Taeminin kanssa. Hän dubbasi myös elokuvalle "Rio 2" yhdessä n Siwanin kanssa.


title: Sunny

text: Sunny näytteli Brenda Strongin pääosaa eteläkorean versiossa Broadwayn musikaalista 'Ota kiinni jos saat', jota näytettiin teattereissa 28. maaliskuuta 2012-10. kesäkuuta 2012. Hän sai esityksestään positiivisia arvosteluja ja oli ehdolla "Paras uusi näyttelijä" -kategoriassa "The Musical Awards" -palkintogaalassa. Sunny palasi Brendan rooliin joulukuussa 2012, 9. helmikuuta 2013 asti.


title: Sunny

text: Sunny näytteli Kathy Seldenin pääosaa SM Entertainmentin versiossa Broadwayn musikaalista Singin' in the Rain vuoden 2014 kesällä.


title: Sunny

text: Sunny teki cameoroolin KBS2:n draamassa 'Unstoppable Marriage' vuonna 2008. Hän esiintyi myös MBC:n draamassa 'Tae Hee, Hye Kyo, Ji Hyun' vuonna 2009, ja teki toisen cameoroolin vuonna 2011 yhdessä muiden Girls' Generationin jäsenten kanssa japanilaisessa draamassa 'Sazae-san: special 3'.


title: Sunny

text: Sunny oli vakituinen jäsen ohjelmassa "Star Golden Bell", kunnes Girls' Generationin uusi laulu Oh! ilmestyi.


title: Sunny

text: Sunny, yhdessä Yurin kanssa, oli osa eteläkorelaista tosi-tv-ohjelmaa "Invincible Youth", jossa he olivat osa G7:mää koostuen seitsemästä tytöstä eri bändeistä. Girls' Generationin Japanin debyytin ja muun toiminnan takia, Sunny jätti ohjelman yhdessä Hyunan ja Yurin kanssa kesäkuussa 2010.


title: Sunny

text: 17. lokakuuta 2011 vahvistettiin, että Sunny liittyisi "Invincible Youth 2" toiselle tuotantokaudelle Hyoyeonin kanssa. Hän oli ainoa palaava jäsen alkuperäisestä G7:stä. SM Entertainmentin edustaja ilmoitti 6. kesäkuuta 2012, ettei Sunny olisi enää vakituinen jäsen muiden sarjan G6-jäsenten kanssa.


title: Sunny

text: Sunny toimi DJ:nä (Super Juniorin Sungminin kanssa) radio-ohjelmassa "Chunji", joka päättyi heinäkuussa 2008.


title: Sunny

text: Vuonna 2009, hän vieraili viikoittain "Taeyeon's Chin Chin Radio" radio-ohjelmassa, esiintyen joka torstai Park Ki Youngin kanssa heidän "Tyttöjen jutut" -kulmassaan. Sunny lähti ohjelmasta lokakuussa 2009.


title: Sunny

text: Sunny on nykyään DJ:nä MBC FM4U:n radio-ohjelmassa "FM Date". Ohjelmaa lähetetään joka ilta kaksi tuntia. Se antaa lämpimän, mukavan tunnelman työtuntien jälkeen. Hän aloitti ohjelman juontamisen 12. toukokuuta 2014.


title: Sunny

text: Sunny isännöi musiikkiohjelmassa nimeltä "The M" (SS501 Kim Hyung Junin ja 2AM Im Seulongin kanssa), mutta joutui lähtemään ohjelmasta kiireisen aikataulunsa vuoksi. Hänen viimeinen esiintyminen ohjelman juontajana oli 4.huhtikuuta 2010.


title: Sunny

text: Sunny oli osana julkkisvahvistetussa näyttelijäkaartissa SBS MTV:n ohjelmassa "Music Island", missä hän oli soolojuontajana ensimmäisen kerran.


title: Life Gets You Dirty

text: Life Gets You Dirty on Michael Monroen albumi vuodelta 1999.


title: Not Fakin’ It

text: Not Fakin' It on Michael Monroen albumi vuodelta 1989. Se on julkaistu sekä LP- että CD-levynä.


title: Kitakata

text: Kitakata () on kaupunki Fukushiman prefektuurissa Japanissa. Kaupungissa on 49 238 asukasta (2015) ja sen pinta-ala on 554,67 neliökilometriä. Kaupunki sijaitsee sisämaassa prefektuurin luoteisosassa ja rajautuu pohjoisessa Yamagatan prefektuuriin.


title: Kitakata

text: Kaupunkia palvelee JR Eastin Ban’etsu-länsilinja.


title: Peace of Mind (Michael Monroen albumi)

text: Peace of Mind on Michael Monroen albumi vuodelta 1996. Albumi on ensimmäinen, jonka Monroe julkaisi muutettuaan takaisin Suomeen. Albumilla piti aluksi olla vain 9 kappaletta, mutta Poko Rekordsin vaatimusten takia siihen lisättiin kymmenes raita, joka ei oikeastaan ole kappale vaan "kokoelma erilaisia ääniä". Tyylilajiltaan albumi muistuttaa huomattavasti 2 vuotta sitä ennen julkaistua Demolition 23.:a, ja molemmilla albumeilla rummuissa onkin Jimmy Clark. Sami Yaffan piti soittaa bassoa levyllä, mutta hänellä oli kiireitä Jan Stenforsin sooloalbumin kanssa, joten Monroe soitti bassoa itse.


title: Markus Kilsgaard

text: Markus Kilsgaard (s. 23. helmikuuta 1992 Herning) on tanskalainen alppihiihtäjä. Hän edustaa seuratasolla Skiklubben Hareskovia.


title: Markus Kilsgaard

text: Kilsgaard osallistui olympialaisiin ensimmäistä kertaa vuonna 2010. Tuolloin hän kilpaili suurpujottelussa, jossa hänet hylättiin ensimmäisellä kierroksella. Kilsgaard oli seuraavana vuonna mukana juniorien MM-kisoissa, joissa hän keskeytti sekä pujottelussa että suurpujottelussa.


title: Whatcha Want

text: Whatcha Want on Michael Monroen albumi vuodelta 2003.


title: Rutan Quickie

text: Rutan Quickie (Model 54) on kotona rakennettu lentokone, jonka suunnittelivat vuonna 1977 yhdysvaltalaiset Burt Rutan ja Tom Jewett. Konetta myi vuosina 1970-1999 ainakin Quickie Aircraft Corporation ja niitä valmistettiin yli 2 000 kappaletta. Koneesta on eri versioita, esim. Q2, joka on kaksipaikkainen kanadalainen versio, jonka suunnittelivat Garry LeGare ja Quickie Aircraft Corporationin perustajat Tom Jewett ja Gene Sheehan.


title: Rutan Quickie

text: Kone omaa canard-tyyppisen korkeusvakaimen ja on komposiittirakenteinen.


title: Rutan Quickie

text: Suomen ilmailumuseossa on yksi Quickie.


title: Plasmasolu

text: Plasmasolu tai plasmosyytti on aktivoituneesta B-solusta syntynyt solutyyppi, jotka vastaavat vasta-aineiden tuotannosta vereen. B-solujen aktivoituminen ja erilaistuminen plasmasoluiksi tapahtuu suurin piirtein kahdessa vaiheessa: Ensimmäisessä vaiheessa antigeeni sitoutuu B-solun pinnalla olevaan spesifiseen reseptoriin ja aktivoituu. Toisessa vaiheessa auttaja-T-solun sytokiinien vaikutuksesta B-solu erilaistuu plasmasoluksi ja jakaantuu.


title: Gratia Schimmelpenninck van der Oye

text: Paronitar Gratia Maria Margretha Schimmelpenninck van der Oye (10. heinäkuuta 1912 Doorn – 12. helmikuuta 2012) oli alankomaalainen alppihiihtäjä.


title: Gratia Schimmelpenninck van der Oye

text: Schimmelpenninckin isä oli kansainvälisen olympiakomitean jäsen 18 vuoden ajan. Gratian paras sijoitus MM-kisoissa oli kuudes sija ja hän olikin ensimmäinen kansainvälisesti menestynyt alankomaalaisalppihiihtäjä. Hän sijoittui alppiyhdistetyssä neljänneksitoista Garmisch-Partenkirchenin olympialaisissa 1936 häviten voittaja Christl Cranzille 20,97 pisteellä.


title: Gratia Schimmelpenninck van der Oye

text: Schimmelpenninck työskenteli uransa jälkeen Kansainvälisen hiihtoliiton hallintotehtävissä ja perusti menestyksekkään laihdutusyhdistyksen, joka liitettiin myöhemmin Painonvartijoihin.


title: Jamil El Reedy

text: Jamil Omar Hatem Abdulalem Jamil El-Reedy (; s. 22. lokakuuta 1965 Kairo) on egyptiläinen entinen alppihiihtäjä.


title: Jamil El Reedy

text: El Reedy oli maansa ainoa kilpailija Sarajevon olympialaisissa 1984. Hän väitti valmistautuneensa kisoihin viettämällä 40 päivää Egyptin autiomaassa sijaitsevassa luolassa. El Reedy osallistui olympialaisissa syöksylaskuun, jossa hän oli 60. eli kilpailun viimeinen hävittyään toiseksi viimeiselle kisaajalle yli minuutin, pujotteluun, jossa hän oli 46. eli toiseksi viimeinen maaliin päässyt ja suurpujotteluun, jossa El Reedy keskeytti ensimmäisellä kierroksella.


title: Paul Kantner

text: Paul Lorin Kantner (17. maaliskuuta 1941 San Francisco, Kalifornia – 28. tammikuuta 2016) oli yhdysvaltalainen kitaristi ja laulaja. Hänet tunnetaan erityisesti Jefferson Airplane -yhtyeestä vuosina 1965–1974. Sen hajottua hän perusti Jefferson Starship -yhtyeen, jossa hän toimi kuolemaansa asti 2016.


title: Jengisota 145

text: Jengisota 145 () on Jens Lapiduksen vuonna 2009 ilmestynyt sarjakuvaromaani.


title: Simon Yam

text: Simon Yam Tat-Wah (s. 19. maaliskuuta 1955 Brittiläinen Hongkong) on hongkongilainen näyttelijä ja elokuvatuottaja.


title: Simon Yam

text: Yam aloitti uransa näyttelijänä vuonna 1977 Ga bin draamasarjassa ja esiintyi samana vuonna myös ensimmäisessä elokuvassaan Ren ce, jossa pääosassa esiintyi Chow Yun-Fat. Sittemmin Yam on esiintynyt urallaan pääosin toiminta-, draama- ja rikoselokuvissa, kuten "Bloodfight, Drunken Master Killer, Breaking News, Wake of Death, Ip Man" ja "Bodyguards and Assassins". Hänet palkittiin vuonna 2004 PTU rikoselokuvasta Golden Bauhinia -palkinnolla parhaasta näyttelijäsuorituksesta. Yam on esiintynyt viisi kertaa Donnie Yenin kanssa samassa elokuvassa, joista ensimmäinen oli vuoden 1988 rikoselokuva "Tiger Cage".


title: The Lay of Thrym

text: The Lay of Thrym on progressiivista viikinkimetallia esittävän färsaarelaisen Týr -yhtyeen kuudes studioalbumi. Sen nimi juontaa Runo -Eddan skandinaavisen mytologian tarinaan, jossa Thrym -niminen jättiläinen varastaa Mjølnerin, Thorin vasaran. Yhtye ilmoitti albumin nimen ja julkaisupäivän maaliskuussa MySpace -sivustollaan.


title: The Lay of Thrym

text: Kuten yhtyeen useimmilla aikaisemmillakin albumeilla, kansitaide on suomalaisen Jan Yrlundin käsialaa.


title: Kensington-lukko

text: Kensington-lukko on pääasiassa tietokoneissa, kameroissa, projektoreissa ja muissa arvolaitteissa käytettävä, laitteen kylkeen kiinnittyvä lukko, joka voidaan joko avata avaimella tai numerokoodilla. Laitetta käytetään muun muassa elektoniikkamyymälöissä ehkäisemään varkaudet, mutta voidaan yhtä hyvin käyttää kotona.


title: Dean Barrow

text: Dean Oliver Barrow (s. 2. maaliskuuta 1951) on belizeläinen poliitikko ja maan nykyinen pääministeri. Hän on ollut maan pääministeri 8. helmikuuta 2008 lähtien. Barrow edustaa Yhdistynyttä demokraattista puoluetta. Barrow toimi myös Belizen ulkoministerinä vuosina 1993-1998.


title: Dean Barrow

text: Rap-muusikko Shyne on Barrow'n poika.


title: SS Niagara

text: SS Niagara on ollut usean aluksen nimenä.


title: Lindroos

text: Lindroos on muun muassa seuraavien henkilöiden sukunimi:


title: Lozano

text: Lozano on muun muassa seuraavien henkilöiden sukunimi:


title: Ahlqvist

text: Ahlqvist on muun muassa seuraavien henkilöiden sukunimi:


title: Kōriyama

text: Kōriyama () on kaupunki Fukushiman prefektuurissa Japanissa. Kaupungissa on 329 877 asukasta (2015) ja sen pinta-ala on 757,06 neliökilometriä. Kaupunki sijaitsee sisämaassa prefektuurin keskiosassa.


title: Kōriyama

text: Kaupunkia palvelevat JR Eastin Tōhoku shinkansen, Tōhoku-päälinja, Ban’etsu-itälinja, Ban’etsu-länsilinja ja Suigun-linja.


title: Minamisōma

text: Minamisōma () on kaupunki Fukushiman prefektuurissa Japanissa. Kaupungissa on 62 121 asukasta (2015) ja sen pinta-ala on 398,50 neliökilometriä. Kaupunki sijaitsee prefektuurin koillisosassa Tyynen valtameren rannalla.


title: Minamisōma

text: Kaupunkia palvelee JR Eastin Jōban-linja.


title: Minamisōma

text: Minamisōman kaupunki kärsi pahoin Tōhokun maanjäristyksestä ja sen aiheuttaman tsunamin tuhoista 11. maaliskuuta 2011. 9. huhtikuuta 2011 kuolleiden määräksi ilmoitettin 400, ja 1 100 on yhä kateissa.


title: Minamisōma

text: Fukushima I -voimalan ydinonnettomuuden takia voimalaa ympäröivä alue eristettiin 30 kilometrin säteellä, ja suurin osa Minamisōmaa eristettiin. Tuhannet ihmiset joutuivat jättämään kotinsa. Huhtikuussa 2012 osa asukkaista pääsi palaamaan koteihinsa.


title: Motomiya

text: Motomiya () on kaupunki Fukushiman prefektuurissa Japanissa. Kaupungissa on 30 448 asukasta (2015) ja sen pinta-ala on 87,94 neliökilometriä. Kaupunki sijaitsee sisämaassa prefektuurin keskiosassa. Se on sekä asukasluvultaan että pinta-alaltaan prefektuurin pienin kaupunki.


title: Motomiya

text: Kaupunkia palvelee JR Eastin Tōhoku-päälinja.


title: Nihonmatsu

text: Nihonmatsu () on kaupunki Fukushiman prefektuurissa Japanissa. Kaupungissa on 57 162 asukasta (2015) ja sen pinta-ala on 344,65 neliökilometriä. Kaupunki sijaitsee sisämaassa prefektuurin keskiosassa.


title: Nihonmatsu


title: Kustaa Eränen

text: Kustaa Oskari Eränen (19. helmikuuta 1872 Ikaalinen – 17. maaliskuuta 1931 Ikaalinen) oli suomalainen eläinlääkäri ja nimimerkkiä "Sepeteus" käyttänyt pakinoitsija.


title: Kustaa Eränen

text: Eräsen vanhemmat olivat kauppias Kustaa Nestor Eränen ja Vilhelmiina Filppula. Hän pääsi ylioppilaaksi 1894 Porin lyseosta ja valmistui eläinlääkäriksi Dresdenissä vuonna 1900. Eränen toimi piirieläinlääkärinä Ikaalisissa vuodesta 1900 alkaen.


title: Kustaa Eränen

text:
Omalla nimellä:
Nimimerkillä "Sepeteus":


title: Fate Marable

text: Fate Marable (2. joulukuuta 1890 – 16. tammikuuta 1947) oli yhdysvaltalainen pianisti ja orkesterinjohtaja, joka soitti yhtyeineen Mississippi-jokea kiertävillä höyrylaivoilla. Monet 1920-luvun jazzin huippunimistä, kuten Louis Armstrong, Johnny Dodds, King Oliver ja Johnny St. Cyr, soittivat alkuvuosinaan Marablen yhtyeessä.


title: Fate Marable

text: Marable syntyi Paducah’ssa, Kentuckyssä ja esiintyi ensimmäisen kerran yleisölle yhdeksänvuotiaana. Höyrylaivan kapteeni John Streckfus palkkasi Marablen soittajaksi laivalleen vuonna 1907, ja tämä pysyi laivayhtiön palveluksessa aina vuoteen 1940 asti. Vuonna 1917 perusti ensimmäisen oman yhtyeensä, Kentucky Jazz Bandin. 1930-luvulla hän johti St. Louisissa yhtyeitä yhdessä Charlie Creathin kanssa. Vuonna 1940 hän joutui lopettamaan soittamisen useaksi vuodeksi tulehtuneen sormen takia. Hän kuoli vuonna 1947 keuhkokuumeeseen.


title: Fate Marable

text: Marable oli orkesterinjohtajana tarkka ja vaati virheetöntä soittamista. Yhtye harjoitteli päivittäin kaksi tuntia, ja kapteeni Streckfus tarkkaili usein harjoituksia sekuntikellon kanssa tarkastaakseen pysyykö yhtye tempossa. Louis Armstrongin mukaan Marablen tapa rankaista soittajia virheistä oli odottaa seuraavaan päivään ja panna sitten kyseinen soittaja soittamaan väärin mennyt kohta yksinään koko yhtyeen edessä.


title: Fate Marable

text: Marablen musiikista on jäänyt jäljelle vain kaksi nauhoitusta, Fate Marable’s Society Syncopatorsin ”Frankie and Johnny” ja ”Pianoflage” vuodelta 1924.


title: Shirakawa (Fukushima)

text: Shirakawa () on kaupunki Fukushiman prefektuurissa Japanissa. Kaupungissa on 62 319 asukasta (2015) ja sen pinta-ala on 305,30 neliökilometriä. Kaupunki sijaitsee sisämaassa prefektuurin eteläosassa ja rajautuu etelässä Tochigin prefektuuriin.


title: Shirakawa (Fukushima)


title: Shirakawa

text: Shirakawa voi tarkoittaa:


title: Live Cannibalism

text: Live Cannibalism on yhdysvaltalaisen death metal -yhtyeen Cannibal Corpsen live-albumi, joka on julkaistu vuonna 2000.


title: Sosiaalinen markkinatalous

text: Sosiaalinen markkinatalous () on Länsi-Saksassa toisen maailmansodan jälkeen kehitetty sosiaalinen ja taloudellinen malli. Termiä käytti ensimmäisen kerran taloustieteen ja kulttuurisosiologian professori Alfred Müller-Armack vuonna 1947 ja sen otti käyttöön ja sille sisällön antoi Ludwig Erhard, kristillisdemokraattien (CDU) valtiovarainministeri Konrad Adenauerin alaisuudessa (1949–1963) ja myöhempi liittokansleri (1963–1966).


title: Sosiaalinen markkinatalous

text:
Sosiaalisen markkinatalouden perusta on ordoliberalismiksi kutsutussa neoliberalismin saksalaisessa haarassa. Ordo-etuliite viittaa saksan sanaan "Ordnung", järjestys. Ordoliberalismia kehiteltiin 1920-luvun lopulta Walter Euckenin ja Franz Böhmin ympärille ryhmittyneiden talous- ja oikeustieteilijöiden, ns. Freiburgin koulukunnan piirissä.
Ordoliberalismi sanoutui irti 1800-luvun liberalismin käsityksestä että yhteiskunnallinen järjestys on seurausta yksilön vapaudesta. Sen sijaan valtion tuli rakentaa ja toimeenpanna oikeudellinen hallintajärjestelmä, joka edustaa talouselämälle luontaista järjestystä (latinan ōrdō). Sen mukaan tarvittiin vahva valtio, joka toimisi poliittisten ja yhteiskunnallisten kiistojen yläpuolella.
Valtion tehtävää kutsuttiin "liberaaliksi interventionismiksi". Ordoliberalismin syntyminen on tulkittu vastaukseksi Weimarin tasavallan taloudelliseen, sosiaaliseen ja perustuslailliseen kriisiin.


title: Sosiaalinen markkinatalous

text: Müller-Armack esitti sosiaalisen markkinatalouden kolmantena tienä laissez-faire-liberalismin ja suunnitelmatalouden välillä.


title: Sosiaalinen markkinatalous

text: "Erittäin kilpailukykyinen sosiaalinen markkinatalous, jossa kunnioitetaan perusoikeuksia" on yksi Lissabonin sopimuksessa mainituista Euroopan unionin päätavoitteista.


title: Sosiaalinen markkinatalous

text: 1800-luvun lopulta alkaen revisionistit, kuten Eduard Bernstein, kyseenalaistivat Karl Marxin ajatukset vallankumouksen välttämättömyydestä työväen olojen parantumisen ehtona (revisio = uudelleentarkastus). Talouden tosiseikat tuli ottaa huomioon, eikä kapitalismi ollut ennustetuksista huolimatta tuhoutumassa.


title: Sosiaalinen markkinatalous

text: Bernsteinin mukaan yhteiskunnalliseen päämäärään ei voitaisi koskaan lopullisesti päästä. Vallankumouksen sijaan työväenluokan kannalta oli tärkeämpää nykyhetkeen soveltuvat asteittaiset sosiaaliset ja yhteiskunnalliset uudistukset vallitsevan yhteiskuntajärjestelmän oloissa (reformismi).


title: Sosiaalinen markkinatalous

text:
Nykyaikana sosiaalista markkinataloutta kannattavien sosiaalidemokraattien piirissä nähdään, että täysin vapaa markkinatalous johtaa epäsosiaaliseen ja eriarvoiseen yhteiskuntaan. Saavuttaakseen sosiaalisemman markkinatalouden on julkisen sektorin tehtävä ohjata, täydentää ja sosiaalistaa markkinataloutta.
Hyvinvointivaltion tulee muun muassa taata riittävät koulutusinvestoinnit, sosiaalivakuutuksen ja sosiaaliturvan haavoittuvissa elämänvaiheissa, kuten vanhuuden, vammautumisen, työttömyyden ja sairauden ajanjaksoina. Samoin yhteiskunnan on julkisin varoin vastattava terveydenhuollosta ja hyvinvointipalveluiden luomisesta. Tuloksena on vapaata markkinataloutta sosiaalisempi talousjärjestelmä ja tulonjako.
Markkinoita ohjaamalla voidaan yksityisen rajahyödyn lisäksi ottaa taloudellisissa valinnoissa huomioon yhteiskunnan kokonaishyöty. Markkinoita korkeammin voidaan arvottaa sosiaalista tasavertaisuutta edistävien julkishyödykkeiden tuotanto, sekä ehkäistä tuotannontekijöiden, kuten työvoiman ja luonnon, hyödyntämistä alihintaan. Sosiaalista markkinataloutta toteuttava "sosiaalidemokraattinen hyvinvointiyhteiskunta" yhdistää toiminnassaan talouden kasvun ja työllisyyden tavoitteet sekä työväenliikkeen perinteiset sosiaaliset tavoitteet, kuten työvoiman korkean suojan työmarkkinoilla, laajat hyvinvointipalvelut sekä yhteiskunnan korkean solidaarisuuden asteen.


title: Paketinhallintajärjestelmä

text: Paketinhallintajärjestelmä pitää kirjaa tietokoneeseen (sillä ohjelmalla) asennetuista ohjelmapaketeista. Tietokoneen käyttäjä voi päivittää / hakea pakettivarastoista tiedon uusimmista ohjelmaversioista omalle koneelle. Päivitys voi olla myös automaattinen. Tietokoneella oleva paketinhallintaohjelma osaa verrata tietokoneessa olevien ohjelmien versioita uusimpiin pakettivarastojen ohjelmien versioihin.


title: Paketinhallintajärjestelmä

text: Jos pakettivarastossa on uudempi versio jostakin ohjelmasta, se ehdottaa käyttäjälle ohjelman päivitystä käyttäjän koneella. Käyttäjä on voinut määritellä myös, että päivitys tehdään aina automaattisesti. Paketinhallintaohjelma osaa katsoa ohjelmien riippuvuussuhteista, vaatiiko uusi ohjelmaversio myös jonkun toisen ohjelman päivittämistä uudempaan tai kokonaan uuden ohjelman asennusta. Jos vaatii, se toinenkin otetaan mukaan päivitykseen.


title: Paketinhallintajärjestelmä

text: Paketinhallintajärjestelmä (PMS) on tietokoneohjelma, joka osaa hallita tietokoneohjelmien versioita. Paketinhallintajärjestelmään kuuluu tyypillisesesti tietokanta koneella olevien ohjelmien informaatiosta, versioista ja niiden riippuvuuksista toisiinsa. Paketinhallintajärjestelmä automatisoi tietokoneohjelmien asennus-, päivitys- ja poistoprosessin tietokoneen käyttöjärjestelmässä.


title: Paketinhallintajärjestelmä

text: Paketinhallintaohjelma osaa asentaa myös ohjelmat. Uusien ohjelmien asennus käy helposti paketinhallintaohjelmalla ja samalla sen tiedot tulevat asennettujen ohjelmien tietoihin.


title: Paketinhallintajärjestelmä

text: Paketinhallintaohjelma huomaa myös, jos jotkin ohjelmat tai komponentit ovat tulleet tarpeettomiksi. Mikään muu ohjelma ei viittaa niihin. Paketinhallinta voi kysyä käyttäjältä, haluaako hän poistaa ne ohjelmat / ohjlemaversiot. Paketinhallintaohjelmalla voidaan myös poistaa tietokoneen käyttäjän valitsema ohjelma järjestelmästä.


title: Paketinhallintajärjestelmä

text: Tyypillisiä paketinhallinnan toimintoja ovat:Lisäksi joissakin paketinhallintajärjestelmissä on lisähaasteita.


title: Paketinhallintajärjestelmä

text: Linuxin eri distribuutioille on olemassa useita paketinhallintaohjelmia.Windowsissa on paketinhallintaohjelma


title: The Great Stone War

text: The Great Stone War on yhdysvaltalaisen deathcore-yhtye Winds of Plaguen kolmas pitkäsoitto.


title: Pakettivarasto (tietokoneohjelmat)

text: Pakettivarasto (, ""repo"") on tietovarasto, josta tietokoneohjelmien ohjelmapaketteja voidaan hakea tietoverkon kautta ja asentaa käyttäjän omalle tietokoneelle. Pakettivarastoja käyttävät tietokoneiden käyttöjärjestelmien paketinhallintajärjestelmät. Ohjelmien lisäksi pakettivarastoissa voi olla myös muita tiedostoja.


title: Pakettivarasto (tietokoneohjelmat)

text: Linux-jakeluissa käyttöjärjestelmä ja asennettavat ohjelmat ovat jakelun kehittäjän ylläpitämässä pakettivarastossa. Loppukäyttäjä asentaa ohjelmia ja päivityksiä keskitetysti paketinhallintajärjestelmällä. Virallisten pakettivarastojen lisäksi käyttäjä voi käyttää myös kolmannen tahon pakettivarastoja. Tyypillisesti jakeluiden pakettivarastoiden käyttö ei vaadi kirjatumista.


title: Pakettivarasto (tietokoneohjelmat)

text: Osia tähän tauluun on kopioitu lähteestä Stackoverflow


title: Culfan piirikunta

text: Culfan piirikunta (, ) on paikallishallintoalue Azerbaidžaniin kuuluvassa Nahitševanin autonomisessa tasavallassa. Vuonna 1930 perustetun piirin pinta-ala on 995 neliökilometriä. Asukkaita on 41 600 henkeä (vuonna 2010).


title: Culfan piirikunta

text: Culfan piiri sijaitsee Nahitševanin eteläosassa. Se rajoittuu koillisessa Armeniaan, idässä Ordubadin piiriin, etelässä Iraniin, lännessä Babəkin ja luoteessa Şahbuzin piiriin. Etelärajalla virtaa Araksjoki.


title: Culfan piirikunta

text: Piirin keskus on Culfan kaupunki. Kuntia on yhteensä 25 ja kyliä 24.


title: Culfan piirikunta

text: Piirin kautta kulkee Nahitševanin ja Ordubadin välinen maantie ja rautatie. Seudun pääelinkeino on maatalous, joka on erikoistunut karjanhoitoon sekä viljan, rehukasvien, sokerijuurikkaan ja vihannesten viljelyyn. Vuoristossa harjoitetaan mehiläistenhoitoa.


title: Culfan piirikunta

text: Paikallislehtenä ilmestyy "Arazın səsi" (”Araksin ääni”).


title: Kaikki parhaat (Jukka Kuoppamäen albumi)

text: Kaikki parhaat on Jukka Kuoppamäen vuonna 2000 ilmestynyt kahden CD-levyn kokoelma-albumi.


title: Adam Van Wyk

text: Adam Van Wyk on yhdysvaltalainen Annie-palkittu animaattori. Hän on työskennellyt animaatiosarjojen parissa vuodesta 1991 lähtien ja ollut enimmäkseen mukana toimintasarjoissa ja elokuvissa. Van Wyk on ollut urallaan neljästi Annie-gaalassa ehdokkaana kuvakäsikirjoituksistaan. Hän työskentelee myös Dinko Studios nimisessä yrityksessä, joka suunnittelee tietokone-esitelmiä messuille, museoihin ja internetiin. Van Wyk on piirtänyt myös sarjakuvia 2000-luvulla.


title: Soufrière Hills

text: Soufrière Hillsin tulivuori () on aktiivinen kerrostulivuori ja Montserratin saaren korkein kohta. Vuori aktivoitui pitkän hiljaiselon jälkeen vuonna 1995 ja on purkautunut siitä lähtien. Sen purkaukset ovat tehneet isosta osasta saarta asuinkelvottoman, ja se on tuhonnut pääkaupungin Plymouthin. Noin kaksi kolmannesta saaren asukkaista ovat jättäneet saaren tulivuoren takia.


title: Soufrière Hills

text: Soufrière Hills purkautui 18. heinäkuuta 1995 ensimmäistä kertaa sitten 1600-luvun. Kun pyroklastiset tuhkapilvet ja mutavyöryt yleistyivät, Plymouth evakuoitiin. Pari viikkoa myöhemmin pyroklastinen tuhkapilvi kasasi kaupungin päälle pari metriä tuhkaa.


title: Soufrière Hills

text: 25. kesäkuuta 1997 suuri tulivuorenpurkaus tappoi 19 ihmistä sekä tuhosi saaren lentokentän.


title: Soufrière Hills

text: Montserratin asukkaat järjestivät mielenosoituksia, joiden mukaan Yhdistyneen kuningaskunnan hallitus ei auttanut saarta tarpeeksi. Montserratin pääministeri Bertrand Osborne erosi syytösten takia virastaan. Brittiläinen hävittäjälaiva HMS Liverpool evakuoi suurimman osan Montserratin asukkaista viereisille saarille, mukaan lukien Antigua ja Barbudalle, jonka hallitus varoitti, ettei saarivaltio pystyisi huolehtimaan pakolaisvirrasta. Lopulta 7 000 lähteneestä asukkaasta yli puolet pakeni Britteihin.


title: Soufrière Hills

text: 11. helmikuuta 2010 tulivuoren kraatteri osittain romahti, mikä nostatti suuren määrän tuhkaa laajalle alueelle. Montserratin asutuilla alueilla tuhkaa oli vähän romahduksen seurauksena.


title: Soufrière Hills

text: Soufrière Hillsistä kertoo Jimmy Buffettin kappale "Volcano".


title: Tiia Kiviranta

text: Tiia Kiviranta (s. 8. toukokuuta 1992, Tampere) on suomalainen taekwondoin. Hän kilpailee International Taekwon-Do Federation (ITF) -maailmanliiton kilpailuissa.


title: Tiia Kiviranta

text: Kivirannan paras saavutus on maailmanmestaruus 2. danin liikesarjoissa vuodelta 2011 (Wellington, Uusi-Seelanti) hänen debytoidessaan maajoukkueessa yleisessä sarjassa.


title: Tiia Kiviranta

text: Juniorisarjoissa hän on saavuttanut seuraavat arvokisasijoitukset: MM-hopeaa 2. danin liikesarjoissa 2009, MM-pronssia ottelussa sarjassa alle 50kg 2009, EM-kultaa 2. danin liikesarjoissa 2008, EM-hopeaa 1. danin liikesarjoissa 2007 ja 2009, EM-hopeaa ottelussa sarjassa alle 50kg 2009, sekä EM-pronssia 2. danin liikesarjoissa 2010. Lisäksi hänellä on lukuisia SM-mitalisijoituksia sekä juniori- että yleisessä sarjassa.


title: Tiia Kiviranta

text: Tiia Kiviranta on toisen polven maajoukkuetason urheilija taekwon-dossa. Hänen isänsä Tommi "Killeri" Kiviranta edusti Suomea arvokisoissa 1990-luvun alkupuolella. Seuratasolla he molemmat edustavat perinteikästä Tampereen Taekwon-Do Seuraa. Hänen valmentajansa on Jari Lahtinen.


title: Argopecten irradians

text: Argopecten irradians on Pohjois-Amerikan itärannikolla elävä kampasimpukka, josta tunnetaan kolme alalajia: "A. i. irradians", "A. i. concentricus" ja "A. i. amplicostatus".


title: Argopecten irradians

text: "A. irradiansilla" on 55–90 millimetriä leveä, lähes symmetrisen pyöreä kuori, jonka molemmissa puoliskoissa on 13–22 säteittäistä poimua. Vasemman (ylemmän) puoliskon väri vaihtelee tummanharmaasta ruskeaan tai mustaan ja siinä voi olla punaisen, oranssin tai keltaisen sävyjä. Oikea (alempi) puolisko on valkoinen, keltainen tai aivan yhtä tumma kuin vasen puolisko. Simpukan pinnalla on joskus myös täpliä tai samankeskisiä raitoja. Sisäpinnalta se on valkoinen ja saranan ympäriltä usein purppuran sävyinen. Nuoret simpukat ovat väritykseltään kirjavampia kuin aikuiset: niiden väri vaihtelee täysin valkoisesta tummanharmaaseen, ruskeaan tai punaiseen.


title: Argopecten irradians

text: "A. irradiansilla" ei ole jalkaa tai sifoneita mutta se pystyy sulkemaan kuorensa voimakkailla lihaksilla. Vaipan laidoilla on 30–40 kirkkaansinistä silmää, joiden avulla simpukka havaitsee liikettä ja varjoja. Vaipassa on myös ulokkeita, jotka aistivat meriveden sisältämiä kemikaaleja.


title: Argopecten irradians

text: "A. irradiansia" on vaikea erottaa kuningatarkampasimpukasta ja "Argopecten gibbuksesta". Parhaiten lajit erottaa toisistaan kuoren puoliskoiden keskinäisen kuperuuden perusteella: "A. irradiansilla" oikea kuoren puolisko on selvästi vasenta kuperampi, kun taas kuningatarkampasimpukalla tilanne on juuri päinvastainen ja "A. gibbuksella" puoliskot ovat lähes yhtä kuperat.


title: Argopecten irradians

text: "A. irradians" elää Pohjois-Amerikan itärannikolla Kanadasta Texasiin ulottuvalla vyöhykkeellä. Alalajien levinneisyysalueet menevät osittain päällekkäin:


title: Argopecten irradians

text: "A. irradians" viihtyy suojaisissa merenlahdissa, erityisesti meriajokasniityillä. Se elää vuorovesivyöhykkeen matalissa osissa hiekkaisessa tai liejuisessa merenpohjassa, yleensä vähintään 30 senttimetrin mutta enintään 10 metrin syvyydessä. Yksittäisiä simpukoita on tosin löydetty jopa 18 metrin syvyydestä.


title: Argopecten irradians

text: "A. irradiansin" yleisin loiseläin on simpukanvartija, pikkuriikkinen taskurapu. Sen luonnollisia vihollisia ovat matalilla vesialueilla rantataskurapu sekä sinitaskurapu ja syvemmällä "Asterias"- ja "Marthasterias"-sukuihin kuuluvat meritähdet sekä "Urosalpinx cinerea" -kotilo. Myös harmaalokit ja muut lokit sekä tiirat käyttävät sitä ravintonaan.


title: Argopecten irradians

text: "A. irradians" on protandrinen eli sama yksilö pystyy tuottamaan sekä naaras- että koiraspuolisia sukusoluja. Itsesiitos on kuitenkin äärimmäisen harvinainen, sillä koiraspuoliset sukusolut vapautuvat veteen ennen naaraspuolisia sukusoluja. "A. irradiansista" tulee sukukypsä noin yksivuotiaana, jolloin se myös kutee ensimmäisen kerran. Koska "A. irradians" elää keskimäärin 12–16 kuukautta ja enintään 26 kuukautta, se kutee elämänsä aikana yleensä vain kerran.


title: Argopecten irradians

text: Kutemisaika riippuu veden lämpötilasta ja ravinnon määrästä ja vaihtelee suuresti maantieteellisestä sijainnista riippuen: Long Islandin pohjoispuolella se ajoittuu yleensä kesä–heinäkuuhun ja eteläpuolella elo–joulukuuhun. Munat ovat keskimäärin 60 nanometrin mittaisia ja hedelmöittyvät vedessä. Hedelmöitymisen jälkeen muna vajoaa merenpohjaan ja siitä kehittyy ensin vedessä uiva trokoforatoukka, sitten kuoren suojaama veligertoukka ja lopulta nuori kampasimpukka 10–19 vuorokauden kuluttua.


title: Argopecten irradians

text: Nuoret simpukat kiinnittyvät ohuella byssusrihmalla alustaansa ja pudottautuvat merenpohjaan vasta kasvettuaan 20–30 millimetrin mittaisiksi, jolloin ne eivät ole niin haavoittuvaisia merenpohjassa liikkuville saalistajille. Ne liikkuvat ryömimällä ja viihtyvät etenkin meriajokkaiden lehdillä mutta kiinnittyvät toisinaan myös kiviin, ostereiden kuoriin, rihmaleviin tai köysiin.


title: Argopecten irradians

text: Täysikasvuinen kampasimpukka kykenee uimaan puristamalla vettä ulos vuoroin vaippaontelonsa etu- ja takapäästä, minkä seurauksena sen liikerata on yleensä siksakmainen. Se onkin yksi harvoista simpukkalajeista, joka ei kaivaudu hiekkaan tai kiinnity alustaansa vaan liikkuu vapaasti merenpohjassa.


title: Argopecten irradians

text: "A. irradians" käyttää ravinnokseen pääasiassa merenpohjassa eläviä piileviä ja muuta orgaanista ainesta. Se suodattaa ravinnon vaippaonteloon ottamastaan vedestä.


title: Argopecten irradians

text: Yhdysvalloissa kalastettiin "A. irradiansia" keskimäärin 5 000 tonnia vuodessa 1970-luvulle asti. Sen jälkeen vuotuiset saaliit ovat pienentyneet huomattavasti eikä niitä enää seurata tilastollisesti.


title: Heli Karjalainen

text: Heli Karjalainen (s. 17. tammikuuta 1977 Tampere) on suomalainen taekwondoin. Hän kilpailee International Taekwon-Do Federation (ITF)- maailmanliiton kilpailuissa.


title: Heli Karjalainen

text: Karjalainen on edustanut Suomea arvokisatasolla vuodesta 1997 alkaen. Hänen parhaat saavutuksensa ovat MM-pronssi ottelussa sarjassa alle 52 kg vuodelta 2007 ja MM-pronssi 4.–6. danin liikesarjoissa vuodelta 2011. Hän on saavuttanut EM-hopeaa 2. danin liikesarjoissa vuosina 2004 ja 2006, EM-pronssia ottelussa sarjassa alle 52 kg vuosina 2001 ja 2005, sekä EM-pronssia 2. danin liikesarjoissa vuonna 2001 ja 4. danin liikesarjoissa vuonna 2011. Lisäksi hän on voittanut Open European Cup -kilpailujen kultamitalin 4.–6. danin liikesarjoissa vuonna 2010. Hänellä on myös lukuisia sijoituksia PM- ja SM-kilpailuissa niin henkilökohtaisissa kuin joukkuesarjoissakin.


title: Heli Karjalainen

text: Heli Karjalainen on valittu Suomen ITF Taekwon-Do ry:n vuoden kilpailijaksi vuosina 2001 ja 2004. Ammatiltaan hän on asiakaspalvelupäällikkö.


title: Mattohait

text: Mattohait (Parascylliidae) on trooppisella Tyynellämerellä tavattava partahaikaloihin kuuluva kalaheimo.


title: Mattohait

text: Vanhimmat mattohaifossiilit on löydetty Libanonista ja ne on ajoitettu keskiselle liitukaudelle. Nykyisin eläviä mattohailajeja on seitsemän ja ne jaetaan kahteen sukuun. Lajit ovat:


title: Mattohait

text: Mattohaiden heimon lajit ovat kooltaan pienikokoisia noin 34–91 cm pitkiä. Suurin laji "Cirrhoscyllium expolitum" voi kuitenkin kasvaa jopa 3,3 metriä pitkäksi. Ruumiinrakenteeltaan lajit ovat hoikkia ja niillä on kaksi selkäevää, joista etummainen sijaitsee vatsaevien takana. Kuonossa on lyhyet viikset ja suu on pieni. Hampaat ovat pienehköt ja teräväkärkiset ja niitä on kummassakin leuassa kahdestakymmenestä noin viiteenkymmeneen hammasriviä. Mattohailajit ovat ovipaarisia ja niiden munakotelot ovat pitkiä.


title: Mattohait

text: Mattohaita tavataan trooppiselta Tyyneltämereltä alueelta, joka ulottuu Japanista Australiaan. Ne elävät sekä mutaisilla, kivikkoisilla että hiekkaisilla pohjilla. Lajien ravinnosta tiedetään vain vähän, mutta ne todennäköisesti syövät pieniä kaloja, äyriäisiä ja pohjan selkärangattomia eläimiä.


title: Töyhtökäet

text: Töyhtökäet ("Clamator") on käkien heimoon kuuluva käkilintusuku. Töyhtökäkien sukuun kuuluu BirdLife Suomen mukaan neljä lajia.


title: Bomber (moottoripyöräily)

text: Bomber ("suom. pommitus") on moottoripyöräilyn alalaji, jossa temppuillaan pääsääntöisesti kadulla ja tieliikeenteessä muun liikenteen seassa. Bomber-moottoripyöräily on monien maiden tieliikennelakien mukaan kiellettyä, sillä se aiheuttaa vaaraa sivullisille ja muulle liikeenteelle. Bomber-ilmiö alkoi Suomessa vuonna 1999.


title: Take Them and Break Them

text: Take Them and Break Them on Michael Monroen EP-levy vuodelta 2003. Se on julkaistu vain Japanissa.


title: Sensory Overdrive

text: Sensory Overdrive on Michael Monroen albumi vuodelta 2011. Brittiläinen "Classic Rock" -lehti palkitsi sen vuoden parhaana albumina 9. marraskuuta 2011. Myös Emma-gaalassa 2011 albumi palkittiin vuoden rock-albumina.


title: Windows Essentials

text: Windowsin peruspaketti (aikaisemmin nimillä Windows Live Essentials ja Windows Live Asennustyökalu) sisältää monta ilmaista Windowsin peruskäyttäjälle tarkoitettua ohjelmaa.


title: Windows Essentials

text: Ohjelmistot on suunniteltu toimimaan erityisesti Windowsin internetpalvelujen, kuten OneDriven ja Outlookin kanssa.Windowsin Peruspaketti 2012 voidaan asentaa Windows 7-, Windows 8-, Windows Server 2008 SP2- ja Windows Server 2008 R2-käyttöjärjestelmiin. Aikaisempi vielä Microsoft Download Centeristä löytyvä Windows Live Essentials toimii vanhoissa Windows XP- ja Windows Vista-käyttöjärjestelmissä.


title: Another Night In the Sun: Live in Helsinki

text: Another Night In The Sun on Michael Monroen live-albumi vuodelta 2010. Albumi on nauhoitettu 6. heinäkuuta 2010 Tavastia-klubilla Helsingissä.


title: Pitkäpyrstökäet

text: Pitkäpyrstökäet ("Cercococcyx") on käkien heimoon kuuluva käkilintusuku. Pitkäpyrstökäkien sukuun kuuluu BirdLife Suomen mukaan kolme lajia.


title: 25 Phocaea

text: 25 Phocaea on päävyöhykkeen asteroidi. Sen löysi Jean Chacornac 6. huhtikuuta 1853. Se oli hänen ensimmäinen asteroidilöytönsä, joita hän teki yhteensä 6. Asteroidi nimettiin Fokaian, muinaisen Turkin kaupungin, mukaan. Phocaea on Phocaea-ryhmän nimikkokappale. Ryhmän jäsenillä on suuri inklinaatio.


title: Nnamdi Oduamadi

text: Nnamdi Chidiebere Oduamadi (s. 17. lokakuuta 1990 Lagos, Nigeria) on nigerialainen jalkapalloilija. Pelipaikaltaan hän on oikea laitalinkki. Oduamadi edustaa Veikkausliigassa pelaavaa Helsingin Jalkapalloklubia, jossa hän on lainassa Italian Serie A:ssa pelaavasta Milanista.


title: Nnamdi Oduamadi

text: Oduamadi nousi Milanin junioreista edustusjoukkueeseen kesällä 2010. Hän pelasi ensimmäisen ottelunsa Serie A:ssa 18. syyskuuta 2010, kun Milan pelasi kotonaan 1–1-tasapelin Cataniaa vastaan. Ottelu oli Oduamadin ainoa edustusjoukkueessa kaudella 2010–2011. Kesästä 2011 lähtien Oduamadi on pelannut lainalla eri seuroissa. Vuosina 2011–2015 hän pelasi 81 ottelua Serie B:ssä ja teki 12 maalia edustaen Torinoa, Varesea, Bresciaa, Crotonea ja Latinaa. Syyskaudella 2015 Oduamadi oli lainassa Turkin toisella sarjatasolla Şanlıurfasporissa, jossa ei pelannut sarjaotteluita.


title: Nnamdi Oduamadi

text: Maaliskuussa 2016 Milan lainasi Oduamadin Suomen Veikkausliigassa pelaavaan HJK:hon.


title: Nnamdi Oduamadi

text: Nigerian A-maajoukkueessa Oduamadi on pelannut 13 ottelua ja tehnyt neljä maalia vuosina 2012–2014. Hän oli mukana Maanosaliittojen cupissa 2013, jossa teki hattutempun Tahitia vastaan Nigerian voittaessa 6–1. Hän pelasi turnauksessa myös Uruguayta vastaan. Oduamadi on edustanut Nigeriaa kilpailullisissa maaotteluissa lisäksi , joissa hän pelasi viisi ottelua ja teki maalin Keniaa vastaan.


title: Energia Yhdysvalloissa

text: Energia Yhdysvalloissa kuvaa Yhdysvaltojen energian ja sähkön tuotantoa ja kulututusta. .


title: Energia Yhdysvalloissa

text: IEA:n mukaan Yhdysvallat oli kolmanneksi suurin öljyntuottaja vuonna 2009. Se tuotti öljyä 320 Mt (8 % maailman tuotannosta).


title: Energia Yhdysvalloissa

text: IEA:n mukaan Yhdysvallat tuotti sähköä eniten vuonna 2008 eli yhteensä 4 344 TWh, mikä oli 21,5 % maailman sähköntuotannosta. Vuonna 2008 sähköntuotannon lähteisiin sisältyi:


title: Rouven Sattelmaier

text: Rouven Kai Sattelmaier (s. 7. elokuuta 1987 Ludwigsburg, Länsi-Saksa) on saksalainen jalkapallomaalivahti, joka edustaa Bundesliigassa pelaavaa Bayern Müncheniä.


title: Rouven Sattelmaier

text: Sattelmaier on edustanut peliurallaan myös Affalterbachia, Stuttgartia, Freibergia, Stuttgarter Kickersiä ja Jahn Regensburgia, joista viimeksi mainitussa pelatessaan hänet palkittiin 3. Ligan parhaana pelaajana vuonna 2009. Bayern Müncheniin hän siirtyi heinäkuussa 2010.


title: Energia Saudi-Arabiassa

text: Tämä artikkeli käsittelee energiantuotantoa ja kulututusta Saudi-Arabiassa.


title: Energia Saudi-Arabiassa

text: Saudi-Arabia on niin sanottu öljyntuottajamaa. Vuonna 2008 Saudi-Arabia oli suurin raakaöljyn tuottaja: 509 Mt (12,9 % osuus maailmassa) sekä raakaöljyn ja öljytuotteiden suurin viejämaa. Vuoden 2008 vienti oli yhteensä 403 Mt (355 Mt raakaöljyä ja 48 Mt öljytuotteita). Saudi-Arabian Ghawar on kooltaan maailman suurin öljykenttä. IEA:n muuntokertoimien mukaan tonni Saudi-Arabian öljyä vastaa 1,016 toe. Sen perusteella 509 Mt öljyä vastaa 6 014 TWh ja 403 Mt vastaavasti 4 762 TWh.


title: Energia Saudi-Arabiassa

text: IEA:n mukaan Saudi-Arabian sähköntuotannon lähteisiin sisältyi:


title: I Am the West

text: I Am the West on rap-artisti Ice Cuben yhdeksäs studioalbumi. Se julkaistiin 28. syyskuuta 2010 Lench Mob Recordsin kautta.


title: I Am the West

text: Albumi sijoittui ilmestymisviikollaan Billboard 200 -listan 22. sijalle 22 000 kappaleen viikkomyynnillään. 7. marraskuuta 2010 albumia oli myyty yhteensä 44 000 kappaletta.


title: Antti Puuhaara

text: Antti Puuhaara (myös "Antti Puunhaara") on vanhojen suomalaisten kansansatujen hahmo, josta piirretty sarjakuva ilmestyi "Yhteishyvä"-lehdessä vuosina 1938–1954 ja tarinoita julkaistiin myös sarjakuvakirjoina. Antti Puuhaarasta on vuonna 1976 valmistunut elokuva "Antti Puuhaara". Tarinasta on tehty myös teatterisovituksia.


title: Antti Puuhaara

text: Kansansadussa kerrotaan, kuinka Antti Puuhaara syntyi pienessä töllissä, johon rikas kauppamies oli sattunut asettumaan yöksi. Yöllä kauppias kuuli äänen sanovan, että poika perisi hänet. Estääkseen sen hän seuraavana päivänä osti lapsen tämän vanhemmilta ja jätti metsään puunhaaraan riippumaan, siitä nimi Puunhaara. Ohi kulkenut metsästäjä pelasti lapsen ja otti kasvattipojakseen.


title: Antti Puuhaara

text: Vuosien kuluttua kauppias sattui yöpymään metsästäjän kotona ja kuuli pojan tarinan. Seuraavana aamuna hän lähetti Antin viemään kirjettä kauppiaan kotiin. Kirjeessä käskettiin hirttämään sen tuoja pihakoivuun. Matkalla Antti nukahti puun juurelle ja kaksi ohikulkenutta teiniä vaihtoivat kirjeen toiseen, jossa käskettiin antamaan tuojalle heti kauppiaan tytär vaimoksi ja hirttämään talon koira pihakoivuun.


title: Antti Puuhaara

text: Kotiin palatessaan kauppias näki koiran hirressä ja kuuli, että Antista oli tullut hänen vävynsä. Päästäkseen vävystään eroon hän antoi tälle mahdottoman tehtävän, lähetti Louhen luo Pohjolaan kysymään, missä onni piilee.


title: Antti Puuhaara

text: Antti lähti matkaan, kulki kulkemistaan ja kohtasi viimein kolme jättiläistä, joilla kullakin oli Louhelle oma kysymyksensä. Vielä ennen perillepääsyä piti ylittää joki, jossa lautturina toimiva eukko halusi tietää, kauanko hänen piti olla lautturina. Kun Antti saapui Louhen taloon, ei emäntä ollut paikalla, mutta hänen tyttärensä lupasi auttaa Anttia. Tytär piilotti Antin, ja kun Louhi tuli kotiin, hän esitti kysymykset äidilleen niin, että Antti kuuli kaikki vastaukset. Sitten Antti pujahti tiehensä. Paluumatkalla hän kertoi kullekin kysyjälle vastauksen tämän kysymykseen.